title: Odeon Leicester Square

text: Odeon Leicester Square on elokuvateatteri, joka sijaitsee Leicester Square -aukion itäpuolella Lontoossa, Yhdistyneessä kuningaskunnassa. Se on maan suurin yhden valkokankaan teatteri, vaikkakin siihen kuuluu rinnakkaisessa rakennuksesta viisi pienempää valkokangasta. Teatteri rakennettiin Oscar Deutschin omistaman Odeon Cinemas -elokuvateatteriketjun lippulaivaksi ja avattiin 2. marraskuuta 1937.


title: Odeon Leicester Square

text: Odeon Leicester Square rakennettiin entisen Alhambra Theatren paikalle, joka purettiin teatterin tieltä. Teatterirakennuksen suunnittelivat arkkitehdit Harry Weedon ja Andrewe Mather. Sen julkisivu on koristeltu mustin graniittilaatoin, ja rakennukseen kuuluva torni kohoaa noin 36,5 metrin korkeuteen. Teatterin sisätiloja on uudistettu useaan otteeseen, kuten esimerkiksi vuonna 1967.


title: Odeon Leicester Square

text: Teatterissa järjestetään vuosittainen Royal Film Performance. Tapahtumaan kuuluu uuden elokuvan ensi-ilta, johon kutsutaan maan nykyinen hallitsija tai kuningasperheen jäseniä sekä julkisuuden henkilöitä. Vuoteen 1961 saakka tapahtuma järjestettiin Odeon Leicester Squaren ja Empire-teatterin välillä vuorovuosin. Lisäksi teatterissa järjestetään eurooppalaisten ja kansainvälisten elokuvien ensi-iltoja.


title: Lisa Ryzih

text: Elizaveta Vladimirova "Lisa" Ryzih (s. 27. syyskuuta 1988 Omsk, Neuvostoliitto) on saksalainen seiväshyppääjä.


title: Lisa Ryzih

text: Ryzih saavutti EM-kilpailuissa hopeaa Amsterdamissa 2016 tuloksella 470 ja pronssia Barcelonassa 2010 hypättyään tuolloisen ennätystuloksensa 465 cm. Sisäratojen EM-kilpailuissa hän sai hopeaa Belgradissa 2017 ennätyksellään 475 cm. Lisäksi hän on sijoittunut seitsemänneksi Pariisin EM-hallikilpailuissa 2011 ja Helsingin EM-kisoissa 2012, kuudenneksi Lontoon olympialaisissa 2012, kahdeksanneksi Moskovan MM-kilpailuissa 2013, neljänneksi Zürichin EM-kilpailuissa 2014, 12:nneksi Pekingin MM-kilpailuissa 2015, kymmenenneksi Rio de Janeiron olympialaisissa 2016 ja viidenneksi Lontoon MM-kilpailuissa 2017.


title: Lisa Ryzih

text: Ryzih voitti alle 18-vuotiaiden maailmanmestaruuden Sherbrookessa 2003, alle 20-vuotiaiden maailmanmestaruuden Grossetossa 2004 ja alle 23-vuotiaiden Euroopan-mestaruuden Kaunasissa 2009.


title: Lisa Ryzih

text: Ryzih hyppäsi ulkorataennätyksensä 473 cm Jockgrimissa 19. heinäkuuta 2016.


title: Karl Hohmann

text: Karl Hohmann (s. 18. kesäkuuta 1908 Düsseldorf Saksa – 31. maaliskuuta 1974) oli saksalainen jalkapalloilija. Hän oli pelipaikaltaan keskikenttäpelaaja.


title: Karl Hohmann

text: Jalkapallon pelaamisen Hohmann aloitti kahdeksanvuotiaana vuonna 1916 VfL Benrathin joukkueessa. Seuran riveissä hän pääsi pelaamaan myös edustusjoukkueen mukana, kunnes siirtyi vuosien 1937–1939 ajaksi pelaamaan FK Pirmasensiin.


title: Karl Hohmann

text: Maajoukkuetasolla Hohmann edusti Saksan jalkapallomaajoukkuetta vuosien 1930–1937 aikana kaikkiaan 26 ottelussa onnistuen pelaamissaan otteluissa maalinteossa kaikkiaan 20 kertaa. Hän oli mukana myös maan edustusmiehistössä vuoden 1934 MM-kilpailuissa sekä vuoden 1936 kesäolympialaisissa.


title: Karl Hohmann

text: Pelaajauransa jälkeen Hohmann valmensi Rot-Weiss Essenin joukkuetta vuosien 1949–1954 ajan. Hän johdatti seuran myös Saksan cupin voittoon vuonna 1953.


title: Mia Eklund

text: Mia Nicole Eklund (s. 30. lokakuuta 1994 Tallinna, Viro) on suomalainen tennispelaaja. Hän edustaa Suomessa GVLK:ta. Aiemmin hän on edustanut Smash-Tennistä.


title: Mia Eklund

text: Eklund voitti naisten kaksinpelin Suomen mestaruuden sisäkentillä vuonna 2012 päihitettyään loppuottelussa Johanna Hyötyn. Hänen valmentajanaan toimi kymmenen vuoden ajan Bruno Loit, mutta sittemmin hänen valmentajinaan ovat toimineet Robert Varga (toukokuu 2013 – heinäkuu 2013), Xavier De Castro (elokuu 2013 – lokakuu 2013), Cesar Coutinho (marraskuu 2013 – toukokuu 2014), Bruno Alves ja Santiago Ventura.


title: Mia Eklund

text: Eklund (WTA 784) selvisi ensimmäiseen ITF-tason kaksinpelifinaaliin Hammametin 15 000 Yhdysvaltain dollarin arvoisessa turnauksessa lokakuussa 2017. Lähes kolme ja puoli tuntia kestäneessä loppuottelussa Italian Michele Alexandra Zmau (WTA 829) oli parempi luvuin 4−6, 6−3, 7−6(4). Nelinpelissä Eklund saavutti kaksi ITF-tason turnausvoittoa samassa paikassa. Ensimmäisen kaksinpelin ammattilaisturnausvoittonsa Eklund saavutti marraskuussa Tunisiassa pelatussa ITF-turnauksessa.


title: New Yorkin kaupunginooppera

text: New Yorkin kaupunginooppera eli The New York City Opera ("NYCO") on yhdysvaltalainen oopperaseurue, joka on alkujaan perustettu laajalle yleisölle ja lippujen hinnat pidettiin kohtuullisina. Se toimi pitkään samoissa tiloissa kuin New York State Theater, jonka Lincoln Centerissä New Yorkissa sijaitsevan rakennuksen on suunnitellut Philip Johnson. Ooppera on alkujaan perustettu 1943, ja se siirtyi 1966 Lincoln Centeriin.


title: New Yorkin kaupunginooppera

text: Oopperan toiminta siirtyi 2011 pois Lincoln Centeristä taloudellisten vaikeuksien vuoksi. Toimistotilat ja arkistot siirtyivät osoitteeseen 75 Broad St. Lower Manhattanille. Kaudella 2011–2012 NYCO esitti neljä oopperaa eri paikoissa New Yorkissa, muun muassa Brooklyn Academy of Musicin tiloissa.


title: New Yorkin kaupunginooppera

text: Oopperan toiminta päättyy vuonna 2013 taloudellisista syistä. Sillä on edessä konkurssi puuttuvien 7 miljoonan dollarin vuoksi.


title: New Yorkin kaupunginooppera

text: NYCO:ssa on perinteisesti moni amerikkalainen laulaja aloittanut uransa. Tuotannoista on noin kolmannes amerikkalaisia oopperoita.


title: New Yorkin kaupunginooppera

text: Oopperassa ovat uransa alkuvaiheissa laulaneet muun muassa Placido Domingo, Phyllis Curtin, Lucia Evangelista, Shirley Verrett ja June Anderson.


title: Carsten Schlangen

text: Carsten Schlangen (s. 31. joulukuuta 1980) on saksalainen keskimatkojen juoksija. Hän sijoittui hopealle 1 500 metrin juoksussa Barcelonan EM-kilpailuissa 2010. Pariisin EM-hallikilpailuissa 2011 hän oli samalla matkalla neljäs. Hän on edennyt 1 500 metrillä välieriin Pekingin 2008 ja Lontoon 2012 olympialaisissa sekä Moskovan MM-kilpailuissa 2013. Schlangenin ennätys 1 500 metrillä on 3.33,64 ja 800 metrillä 1.46,81.


title: Miriam Bryant

text: Miriam Bryant (s. 8. maaliskuuta 1991 Göteborg, Ruotsi) on ruotsinsuomalainen laulaja ja lauluntekijä. Miriam on elänyt lapsuutensa Göteborgissa englantilaisen isänsä ja suomalaisen äitinsä kanssa. Hänen esikoisalbuminsa "Raised in Rain" ilmestyi vuonna 2013. Hän osallistui vuonna 2015 Ruotsin "Så mycket bättre" -tv-ohjelmaan, joka vastaa suomalaista "Vain elämää" -ohjelmaa ja lisäsi suosiotaan rajusti.


title: Paul Janes

text: Paul Janes (11. maaliskuuta 1912 Leverkusen, Saksa – 12. kesäkuuta 1987 Düsseldorf, Saksa) oli saksalainen jalkapalloilija. Hän oli aktiiviuransa ajan pelipaikaltaan keskikenttäpelaaja.


title: Paul Janes

text: Pelaamisen aikuisten tasolla Janes aloitti vuonna 1930 Fortuna Düsseldorfin joukkueessa. Ammattimaisesti hän pelasi vuoteen 1951 saakka edustaen Fortuna Dûsseldorfin lisäksi myös SpVgg. 1905 Wilhelmshavenia, Hamburger SV:tä ja Eintracht Frankfurtia.


title: Paul Janes

text: Maajoukkuetasolla Janes edusti Saksan jalkapallomaajoukkuetta vuosien 1932–1942 aikana kaikkiaan 71 ottelussa onnistuen pelaamissaan otteluissa maalinteossa kaikkiaan seitsemän kertaa. Hän oli mukana myös maan edustusmiehistössä vuosien 1934 ja 1938 MM-kilpailuissa. Hän myös toimi Saksan maajoukkueen kapteenina vuosina 1939–1942.


title: Paul Janes

text: Pelaajauransa jälkeen Janes valmensi Fortuna Dûsseldorfia viimeisten aktiivivuosiensa ajan, eli vuodet 1949–1951. Tämän lisäksi hän valmensi myöhemmin SV Eintracht Trier 05:tä.


title: Joensuun lyseon lukio

text: Joensuun lyseon lukio on Joensuussa sijaitseva oppilaitos, joka on Suomen toiseksi vanhin suomenkielinen oppikoulu.


title: Joensuun lyseon lukio

text: Koulussa voi opiskella sekä kansalliseen ylioppilastutkintoon tähtäävät opinnot, että maailmanlaajuisen opetussuunnitelman mukaiset IB Diploma Programme -opinnot.


title: Joensuun lyseon lukio

text: Valtakunnallisten pakollisten ja syventävien kurssien lisäksi Joensuun lyseon lukiossa on tarjolla koulukohtaisia soveltavia kursseja.


title: Joensuun lyseon lukio

text: Taidelukio-opinnot, Arts & Design:


title: Joensuun lyseon lukio

text: Hyvinvointiopinnot, Wellness


title: Joensuun lyseon lukio

text: 'Tiedelukio-opinnot, Science & Technology


title: Joensuun lyseon lukio

text: Viestintä- ja mediaopinnot, Communication & Design


title: Joensuun lyseon lukio

text: Kielitarjonta


title: Sandhausen

text: Sandhausen on kunta Saksassa Baden-Württembergin osavaltiossa. Se kuuluu Rhein-Neckar-Kreisin piirikuntaan. Vuoden 2011 lopussa kunnassa oli 14 556 asukasta.


title: Sandhausen

text: Paikallinen jalkapalloseura SV Sandhausen pelaa Saksan toiseksi korkeimmalla sarjatasolla 2. Bundesliigassa.


title: Mortal Decay

text: Mortal Decay on yhdysvaltalainen death metal -yhtye, joka perustettiin vuonna 1991.


title: Mortal Decay

text: Yhtyeen kolmannen demon, "Brutalizing Creationsin" saama positiivinen palaute toi yhtyeelle levytyssopimuksen Pulverizer Recordsin kanssa. Ensimmäinen studialbumi, "Sickening Erotic Fanaticism" julkaistiin vuonna 1997.


title: Mortal Decay

text: Helmikuussa 2013 yhtye solmi levytyssopimuksen brittiläisen Comatose Musicin kanssa. Yhtyeen neljäs studioalbumi, "The Blueprint for Blood Splatter" julkaistaan 26. marraskuuta 2013.


title: Konrad Abeltshauser

text: Konrad Abeltshauser (s. 2. syyskuuta 1992 Bad Tölz) on saksalainen jääkiekkoilija, pelipaikaltaan puolustaja. Hän edustaa AHL-farmiliigassa pelaavaa Worcester Sharksia.


title: Konrad Abeltshauser

text: Abeltshauser pelasi ennen ammattilaisuraansa juniorikiekkoa Quebecin junioriliigassa QMJHL:ssä, Halifax Mooseheadsin joukkueessa. Hän on NHL-seura San Jose Sharksin kuudennen kierroksen varaus vuodelta .


title: Sini Saarela

text:
Sini Annukka Saarela (s. 9. marraskuuta 1981) on suomalainen ympäristöaktivisti.
Saarela opiskelee meribiologiaa ja on aiemmin opiskellut lastentarhanopettajaksi.


title: Sini Saarela

text: Saarela tuli tunnetuksi oltuaan syyskuussa 2013 mukana Greenpeacen mielenosoituksessa Venäjän arktisen alueen öljynporauksia vastaan Greenpeacen "Arctic Sunrise" -laivalla. Saarela nousi venäläisen öljynporauslautta Prirazlomnajan ulkolaidalle yhdessä sveitsiläisaktivisti Marco Weberin kanssa. Aktivisteja suihkutettiin vesitykeillä. Saarela joutui kaikkien muiden Greenpeacen aluksella olleiden tavoin tutkintavankeuteen kahdeksi kuukaudeksi ja sai syytteen huliganismista.


title: Sini Saarela

text: Sini Saarela muutti vuonna 2017 Ruotsiin, jossa tekee edelleen töitä Greenpeacelle. Hän on kasvissyöjä.


title: Sini Saarela

text: Saarela oli mukana Greenpeacen mielenosoituksessa Venäjän arktisen alueen öljynporauksia vastaan Greenpeacen "Arctic Sunrise" -laivalla. Saarela nousi 18. syyskuuta 2013 aamuvarhaisella Petšoranmerellä venäläisen öljynporauslautta Prirazlomnajan ulkolaidalle yhdessä sveitsiläisaktivisti Marco Weberin kanssa. Aktivisteja suihkutettiin vesitykeillä. Kun Greenpeacen kumiveneet, jotka toimivat kiipeilijöiden turvaveneinä, häiritsivät Venäjän rannikkovartioston suorittamaa kiipeilijöiden pidättämistä, rannikkovartijat karkottivat ympäristöaktivistien suuremmat kumiveneet kauemmaksi veteen konepistoolilla ammutuilla varoituslaukauksilla. Useita aktivisteja pidätettiin ja Greenpeacen alus takavarikoitiin. Saarela joutui kaikkien muiden Greenpeacen aluksella olleiden tavoin tutkintavankeuteen kahdeksi kuukaudeksi ja sai syytteen merirosvouksesta. Venäjä luopui myöhemmin merirosvoussyytteistä ja ne korvattiin syytteillä huliganismista.


title: Sini Saarela

text: Saarelan ja muiden aktivistien oikeuskäsittely lopetettiin joulukuussa 2013 osana Venäjän perustuslain 20-vuotisjuhlien yhteydessä voimaan tullutta joukkoarmahdusta. Saarela palasi Suomeen junalla 27. joulukuuta 2013. Hän ilmoitti jatkavansa työtä arktisten alueiden puolesta. Ympäristöministeri Ville Niinistö kiitti Saarelaa työstä ympäristötietoisuuden lisäämiseksi suomalaisten keskuudessa toivottaessaan hänet tervetulleeksi kotiin.


title: Sini Saarela

text: Brittiläisen The Guardian -lehden toimittajat valitsivat joulukuussa 2013 Saarelan ja Weberin ehdokkaiksi lehden vuoden henkilöksi. He sijoittuivat äänestyksessä toiseksi Edward Snowdenin jälkeen.


title: Sini Saarela

text: Arctic Sunrisen tapausta on käsitelty mediakuvan osalta journalistiikan pro gradu- työssä vuonna 2015.


title: Sini Saarela

text: Saarela on pitkän linjan Greenpeace-aktivisti. Vuonna 2007 hän vietti viisi päivää kahlittuna työmaanosturiin Olkiluodon ydinvoimalatyömaalla ja oli myös vuonna 2011 osoittamassa mieltä Olkiluodon ydinvoimala-alueella. Vuonna 2014 hän oli aktivistina Norjassa. Vuonna 2015 Saarela oli mukana vastustamassa hiilenpolttoa kiipeämällä rahtialukselle. Vuonna 2017 hän joutui pidätetyksi Norjassa, jossa hän oli mukana Greenpeacen ja Natur og Ungdomin ilmasto-oikeuskanteessa.


title: Sini Saarela

text: Saarela on toiminut Greenpeacen Save the Arctic -kampanjassa. Toukokuussa 2012 Saarela oli Greenpeacen mielenosoituksessa Arctia Shippingin jäänmurtajalla. Elokuun 24. päivänä 2012 hän osallistui järjestön 15 tuntia kestäneeseen mielenosoitukseen Prirazlomnaja-öljynporauslautalla Petšoranmerellä. Saarela on saanut useita sakkotuomoita aktivismiin liittyneistä teoista.


title: Sini Saarela

text: Hän on ollut mukana Luonto-Liiton metsäryhmässä ja työskennellyt aiemmin Luonto-Liiton piirivastaavana. Hän on ollut töissä myös muissa ympäristöjärjestöissä, myös Greenpeacessa. Aktivismi on hänelle enemmän elämäntapa, kuin työ.


title: Sini Saarela

text: Luonto-Liitto myönsi hänelle Siilin peukku- kunniamaininnan ansiokkaasta työstä vuonna 2013.


title: Hannu Pyykkönen (sarjakuvapiirtäjä)

text: Hannu Pyykkönen (s. 1961) on suomalainen sarjakuvapiirtäjä, jonka tuotantoon kuuluvat Jurpo-sarjakuvat. Jurpo-sarjakuvia on julkaistu Pahkasika-huumorilehdessä ja kolmena albumina, jotka on julkaissut tamperelainen Banana Press. Pyykkönen on varsinaiselta ammatiltaan graafikko ja on päätyökseen työskennellyt mainosalalla.


title: Manfred Kaltz

text: Manfred Kaltz (s. 6. tammikuuta 1953 Ludwigshafen am Rhein, Länsi-Saksa) on saksalainen entinen jalkapalloilija. Hän oli aktiiviuransa ajan pelipaikaltaan puolustaja.


title: Manfred Kaltz

text: Jalkapallon pelaamisen Kaltz aloitti 7-vuotiaana ja juniorivuosinaan hän pelasi VfL Neuhofenin (vuosina 1960-1968) TuS Altripin (1968–1970) ja Hamburger SV:n (1970–1971) joukkueissa. Hamburger SV:ssä hän pääsi pelaamaan myös aikuisten otteluita edustusjoukkueen mukana (581 ottelua, 76 maalia). Sen lisäksi Kaltz pelasi aikuisten tasolla myös FC Girondins de Bordeaux:n (1 ottelu) ja FC Mulhousen (12 ottelua, 1 maali).


title: Manfred Kaltz

text: Seurajoukkueuransa aikana hän saavutti Bundesliigan voiton kolmesti sekä Mestarien liigan, Saksan cupin ja Cup-voittajien cupin voitot kertaalleen.


title: Manfred Kaltz

text: Maajoukkuetasolla Kaltz edusti Länsi-Saksan jalkapallomaajoukkuetta vuosien 1975–1983 aikana kaikkiaan 69 ottelussa ja teki kahdeksan maalia. Hän oli mukana myös maan edustusmiehistössä vuosien 1978 ja 1982 MM-kilpailuissa, vuosien 1976 ja 1980 sekä vuoden 1972 kesäolympialaisissa.


title: Doosan Arena

text: Doosan Arena on monikäyttöstadion, joka sijaitsee Plzeňin kaupungissa Tšekissä. Se on useimmin käytetty jalkapallossa, kun jalkapalloseura FC Viktoria Plzeň pelaa stadionilla kotiottelunsa. Stadion avattiin vuonna 1955 ja sitä kunnostettu kahteen kertaan historiansa aikana vuosina 2003 ja 2011. Se on nykyinen yleisökapasiteetti on 11 700.


title: Domenik Hixon

text: Domenik Hixon (s. 8. lokakuuta 1984 Neunkirchen) on saksalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigan Carolina Panthersia, ja on ammattilaisurallaan pelannut myös Denver Broncosin sekä New York Giantsin riveissä.


title: Domenik Hixon

text: Hixon on kaksinkertainen Super Bowl -voittaja, voittaen mestaruuden vuosina 2007 ja 2011 New York Giantsin joukkueessa.


title: Tuuli Takala

text: Tuuli Takala (s. 1987 Helsinki) on suomalainen laulajatar, äänialaltaan sopraano.


title: Tuuli Takala

text: Takala syntyi musikaaliseen perheeseen Helsingissä vuonna 1987. Hän aloitti musiikillisen koulutuksensa 5-vuotiaana instrumenttinaan viulu, joka säilyi hänen pääinstrumenttinaan liki 15 vuotta. 6-vuotiaasta lähtien Tuuli lauloi myös lukuisissa kuoroissa, kuten maineikkaissa Tapiolan kuorossa ja EMO Ensemblessä.


title: Tuuli Takala

text: Tuuli Takala opiskeli Sibelius-Akatemian Musiikkikasvatuksen osastolla Aulikki Eerolan johdolla vuodesta 2007 ja jatkoi lauluopintojaan vuodesta 2011 lähtien Ritva-Liisa Korhosen johdolla ensin Helsingin Metropolia Ammattikorkeakoulussa sekä vuodesta 2013 lähtien Sibelius-Akatemian oopperakoulutuksessa, josta Takala on sittemmin valmistunut musiikin maisteriksi.


title: Tuuli Takala

text: Takala tuli tunnetuksi Suomessa voitettuaan sekä Timo Mustakallio -laulukilpailun että Kangasniemen laulukilpailun 2013 sekä tekemällä saman vuoden syksyllä ammatillisen debyyttinsa Suomen Kansallisoopperassa Yön kuningattareden (Taikahuilu) roolissa. Kansainvälisen läpimurtonsa Tuuli Takala teki kaksi vuotta myöhemmin 2015 hyppäämällä menestyksekkäästi lyhyellä varoitusajalla Dresdenin Semperoperin uuteen tuotantoon Figaron häät -oopperasta sekä voittamalla kyseisenä kesänä 2 erikoispalkintoa ja tulemalla valituksi finaaliin yli 1300 laulajan joukosta yhdessä maailman suurimmista kansainvälisistä laulukilpailuista (Hans Gabor Belvedere -laulukilpailut).


title: Tuuli Takala

text: Takala on kiinnitetty Dresdenin maineikkaan Semperoperin solistikuntaan, mutta hän vierailee aktiivisesti myös eri ooppera- ja konserttiproduktioissa Suomessa ja ulkomailla. Suomen ja Saksan lisäksi Tuuli Takala on konsertoinut muun muassa Lontoossa, Wienissä ja Tokiossa.


title: Tasakulmainen monikulmio

text: Tasakulmainen monikulmio on geometriassa monikulmio, joka kaikki kulmat ovat yhtä suuret. Jos vielä sivutkin ovat yhtä pitkät, on kyseessä säännöllinen monikulmio.


title: Tasakulmainen monikulmio

text:
Tasakulmaiset monikulmiot perivät kaikki yleisen monikulmion ominaisuudet, mutta tasakulmaisuudesta seuraa esimerkiksi seuraava ominaisuus. Konveksin monikulmion kulmien summa saadaan määritettyä jakamalla monikulmio osakolmioihin. Niitä saadaan n-kulmiolle, jossa on n kappaletta kulmaa, aina n - 2 kappaletta. Jokaisen kolmion kulmien summa on 180°, joten n-kulmion kulmien summa on
Koska tasakulmaisessa n-kulmiossa kaikki kulmat ovat samoja, antaa tämä yhdelle sisäkulmalle


title: Tasakulmainen monikulmio

text: Seuraavat esimerkit ovat konvekseja monikulmioita. Sallimalla sellaisia kulmia, jotka "kääntyvät sisäalueen ulkopuolelle", kasvaa variaatioiden lukumäärä suuresti.


title: Tasakulmainen monikulmio

text:
Kolmiossa sisäkulmien summa on 180°. Jokaiselle kulmalle riittää siitä 60°. Johtuen kolmion yksinkertaisesta rakenteesta, on tämän muotoisia kolmioita vain yksi. Tasasivuinen kolmio on tasakulmaisena myös säännöllinen kolmio.
Konveksissa nelikulmiossa sisäkulmien summa on 360° ja se jaettuna neljälle kulmalle antaa sisäkulmaksi 90°. Näitä kutsutaan suorakulmaisiksi nelikulmioiksi eli suorakulmioiksi, koska niillä on vain suoria kulmia. Sellainen suorakulmio, jonka sivut ovat saman pituisia, kutsutaan neliöksi ja se on siten säännöllinen nelikulmio.


title: Tasakulmainen monikulmio

text:
Mielenkiintoinen poikkeus syntyy ajatuksesta, että yksi kulma olisi 270°. Silloin muidenkin kulmien olisi oltava sama
270° ja kuvioksi syntyy "nurinkurinen" suorakulmio.


title: Tasakulmainen monikulmio

text:
Konveksissa viisikulmiossa sisäkulmien summa on 540°, joka antaa kulmille 108°.
Konveksissa kuusikulmiossa sisäkulmien summa on 720°, joka antaa kulmille 120°.


title: Eduard Lewandowski

text: Eduard Voldemarovitš Lewandowski (s. 7. syyskuuta 1980 Krasnoturjinsk, Venäjä) on venäläissyntyinen saksalainen jääkiekkoilija, pelipaikaltaan oikea laitahyökkääjä. Hän edustaa KHL-liigassa pelaavaa Avtomobilist Jekaterinburgia.


title: Eduard Lewandowski

text: Lewandowski on NHL-seura Phoenix Coyotesin kahdeksannen kierroksen varaus vuodelta .


title: Tertin kartano

text: Tertin kartano on Mikkelin Visulahdessa sijaitseva matkailuun erikoistunut kartano. Kartano on noin seitsemän kilometriä kaupungin keskustasta itään, Kuopioon johtavan valtatie 5:n pohjoispuolella. Kartanon palveluihin kuuluvat ravintola, kahvila, herkkumyymälä sekä mahdollisuus majoitukseen. Kartanoalueelta löytyy muun muassa: Arboretum, muuripuutarha, sekä yrttitarha. Kartanon ravintola on ollut useana vuonna Suomen parhaiden ravintoloiden listalla. ja sille on myönnetty mm. Chaîne des Rôtisseurs kilpi.


title: Tertin kartano

text: Kartano sai postimerkin vuonna 2014. Merkki on myynnissä Mikkelin seudulla.


title: Tertin kartano

text: Tertin historia alkaa jo 1540-luvulta, jolloin kartano tunnettiin Hintsalan Rusthollina. Nykyään kartanoa ylläpitää Pylkkäsen suku, jonka omistuksessa kartano on ollut vuodesta 1894.


title: Philipp Grubauer

text: Philipp Grubauer (s. 25. marraskuuta 1991 Rosenheim) on saksalainen jääkiekkoilija, pelipaikaltaan maalivahti. Hän edustaa tällä hetkellä NHL-joukkueessa pelaavaa Colorado Avalanchea.


title: Philipp Grubauer

text: Grubauer teki NHL-debyyttinsä hänet varanneen Washington Capitalsin paidassa kaudella 2012–2013.


title: Alexander von Falkenhausen

text: Alexander von Falkenhausen (1878–1966) (myös "Alexander Freiherr von Falkenhausen") oli jalkaväenkenraali sekä Belgiaan ja Pohjois-Ranskaan sijoitettujen saksalaisjoukkojen ylipäällikkö toisen maailmansodan aikana. Ennen sotaa hän toimi pitkään Saksan sotilastehtävissä Itä-Aasiassa, muun muassa Kiinan sotilasjohtaja Tšiang Kai-šekin neuvonantajana.


title: Alexander von Falkenhausen

text: Toimiessaan Belgian ja Pohjois-Ranskan miehitysjoukkojen ylipäällikkönä (1940–1944) Falkenhausen pyrki aluksi noudattamaan natsipolitiikkaa. Tammikuussa 1942 hän kuitenkin liittyi Adolf Hitleriä vastaan suunnattuun salahankkeeseen. Hän oli yhteydessä Erwin Rommeliin ja Günther von Klugeen saadakseen heidätkin mukaan suunnitelmaan, ja pitkän suostuttelun jälkeen se onnistuikin. Heinäkuun 20. päivän salaliiton epäonnistuttua 1944 Falkenhausen pidätettiin ja lähetettiin Dachauhun, mistä amerikkalaiset vapauttivat hänet 4. toukokuuta 1945. Vuonna 1951 belgialainen tuomioistuin tuomitsi hänet 12 vuodeksi pakkotyöhön miehitysajan tapahtumien vuoksi, mutta hänet vapautettiin pian Hitlerin-vastaisen toiminnan ja belgialaisten suojelemisen takia.


title: Ilmeitä isänmaan kasvoilla

text: Ilmeitä isänmaan kasvoilla on Pentti Haanpään novellikokoelma, joka ilmestyi vuonna 2013 Into Kustannuksen julkaisemana. Alkujaan kokoelma valmistui 1933 mutta jäi silloin julkaisematta. Haanpää kuvaa novelleissa 1930-luvun laman vaikutuksia. Kokoelman 23 novellia ovat yhtä lukuun ottamatta ovat ilmestyneet eri julkaisuissa ja Haanpään kuoleman jälkeen muissa kokoelmissa. Haanpään alkuperäisen suunnitelman mukaisten 23 novellin lisäksi teokseen sisältyy sen toimittajan Matti Salmisen esipuhe.


title: Ilmeitä isänmaan kasvoilla

text: ”Herra tohtori, kirkko ja Porvarin jäniskoira”, jota ei ole aiemmin julkaistu, löytyi SKS:n arkistosta, kun toimittaja Matti Salminen kokosi aineistoa kirjaansa "Pentti Haanpään tarina". Haanpää oli laatinut kokoelmaan tarkoittamistaan novelleista luettelon, jonka hän oli allekirjoittanut.


title: Ilmeitä isänmaan kasvoilla

text: Heti Haanpään kuoleman jälkeen ilmestyneen "Koottujen teosten" (1956) ensimmäiseen versioon sisältyy "Ilmeitä isänmaan kasvoilla" -niminen kokoelma, mutta sen sisältö on kuitenkin erilainen, Haanpään kustannustoimittajan Eino Kauppisen valitsema. Toiseen "Koottujen teosten" laitokseen novellit oli hajotettu eivätkä muodostaneet enää kokonaisuutta.


title: Ilmeitä isänmaan kasvoilla

text: "Ilmeitä isänmaan kasvoilla" -kokoelman valmistuessa 1933 Haanpää oli suurten kustantajien julkaisuboikotissa "Kenttä ja kasarmi" -teoksensa herättämien reaktioden vuoksi. Sen ja "Karavaani"-nimisen kokoelman julkaissut vasemmistolainen Kansanvalta oli tehnyt päätöksen tämänkin kokoelman julkaisemisesta. Matti Salminen kertoo Haanpää-elämäkertakirjassa, että syynä sen julkaisematta jäämiseen olisi mahdollisesti ollut Kansanvallan kustannustoimittaja Heikki Välisalmen sairastuminen, eikä kokoelma siksi koskaan päässyt painoon asti. Toisaalta myös Kansanvallan rahat olivat lopussa, ja kustantamon julkaisutoiminta päättyi 1934. Haanpäällä oli tapana myydä osia teoksista ja myös novelleja lehdille, niinpä myös lähes kaikki tämän kokoelman novellit ilmestyivät vuosien varrella eri lehdissä ja kausijulkaisuissa.


title: Ilmeitä isänmaan kasvoilla

text: Novellin ”Herra tohtori, kirkko ja Porvarin jäniskoira” pois jättämisen Haanpään Koottujen ensimmäisestä laitoksesta Salminen on tulkinnut johtuneen Haanpään ja Eino Kauppisen arvojen ristiriidasta. Kauppinen ei hyväksynyt kirkon ja pappien pilkkaamista. Toisaalta Salminen mainitsee toisessa yhteydessä, että Kauppisella olisi ollut taustavaikuttajia. Haanpää kirjoitti novellin marraskuussa 1930, ja Salminen kirjoittaa siitä: ”On selvää, ettei sitä olisi julkaissut yksikään kustantaja 1930-luvun alun Suomessa, jossa oli juuri julistettu voimaan kommunistilait.” Novelli ilmestyi kuitenkin seuraavan vuoden toukokuussa "Suomen Sosialidemokraatissa", kuten sattumalta paljastui, ja samaa aihetta Haanpää käytti novellissa ”Koira”, joka ilmestyi 1947 kokoelmassa "Heta Rahko", mutta vesitettynä, kuten Salminen sanoo. Vesa Karonen tosin huomauttaa novellikokoelman arviossaan, että vesittäjä oli Haanpää itse.


title: Ilmeitä isänmaan kasvoilla

text: Haanpää kirjoitti novellit 1930-luvun ensimmäisten vuosien aikana. Salmisen mukaan kertomukset antavat kuvan Suomen 1930-luvun lamasta, jolloin lukemattomat ihmiset, erityisesti pienviljelijät, velkaannuttuaan 1920-luvulla joutuivat pois kodeistaan, kun velanmaksu ei onnistunut maan painuessa syvään lamaan.


title: Ilmeitä isänmaan kasvoilla

text: Haanpään Koottujen teosten ensimmäiseen laitokseen vuodelta 1956 sisällyttämästään "Ilmeitä isänmaan kasvoilla" -nimisestä kokoelman versiosta Kauppinen jätti pois novellit ”Herra tohtori, kirkko ja Porvarin jäniskoira”, ”Höröläinen, entinen maanviljelijä tukinvedossa”, ”Vierailu”, ”Ääriviivoja” (= ”U. T. Qvist”), ”Kultaa”, ”Henkien taistelua”, ”Huutokauppa lukkarista” ja ”Kenttä”. Tilalle oli liitetty neljä muuta.


title: Ilmeitä isänmaan kasvoilla

text: Vesa Karonen kirjoittaa "Helsingin Sanomissa", että novellikokoelma on jälleen 2000-luvulla ajankohtainen. Hänkin pitää Kauppisen tekemää karsintaa huonona. Kauppisen tekemiä lisäyksiä hän pitää onnistuneina, ja ne olisivat hänen mielestään kruunanneet tämänkin kokoelman.


title: Ilmeitä isänmaan kasvoilla

text: Kaisa Kurikka toteaa "Turun Sanomissa", että Haanpää tulkitsee lamavuosia ja niiden vaikutusta osuvasti, ja hänkin viittaa novellien ajankohtaisuuteen.


title: Maria Ohisalo

text: Maria Karoliina Ohisalo (s. 8. maaliskuuta 1985 Helsinki) on suomalainen poliitikko ja tutkija. Hän on toiminut vihreiden varapuheenjohtajana vuodesta 2015, ja Vihreiden nuorten ja opiskelijoiden liiton yhteispuheenjohtajana hän oli vuosina 2013–2014. Helsingin kaupunginvaltuuston jäsen hän on ollut vuodesta 2017.


title: Maria Ohisalo

text: Ohisalo syntyi vuonna 1985 Itä-Helsingin Vesalaan parikymppisten vanhempien lapseksi. Ohisalo eli lapsuutensa köyhyydessä Helsingin lähiöissä. Yksivuotispäivänsä hän vietti turvakodissa. Vanhemmat olivat välillä työttöminä, välillä pätkätöissä. Isän alkoholiongelma johti lopulta vanhempien eroon. Äiti puolestaan jatkoi opiskelua, tehden samalla töitä iltaisin ja viikonloppuisin. Maria harrasti nuorena jalkapalloa ja yleisurheilua.


title: Maria Ohisalo

text: Ohisalo valmistui ylioppilaaksi Mäkelänrinteen urheilulukiosta vuonna 2004 ja valtiotieteiden maisteriksi Helsingin yliopistosta vuonna 2011 pääaineenaan sosiaalipolitiikka. Hän väitteli 2017 Itä-Suomen yliopistossa yhteiskuntatieteiden laitoksella sosiologiasta tohtoriksi Kaudella 2014–2017 Ohisalo on Yhteiskunta-alan korkeakoulutettujen liittovaltuuston jäsen.


title: Maria Ohisalo

text: Ohisalo on tutkinut ruoka-apua ja pitkäaikaisasunnottomuutta Helsingin kaupungin sosiaali- ja terveysviraston alaisuudessa toimivassa pääkaupunkiseudun sosiaalialan osaamiskeskuksessa Soccassa ja ruoka-apua Itä-Suomen yliopistossa sekä tominut tutkijana Y-säätiöllä..


title: Maria Ohisalo

text:
Kunnallisvaaleissa 2012 Ohisalo sai Helsingissä 612 ääntä ja valittiin varavaltuutetuksi. Vuonna 2013 hän oli nuorisolautakunnan jäsen ja loppukauden 2014–2017 Helsingin ja Uudenmaan sairaanhoitopiirin hallituksen jäsen. Ohisalo valittiin Helsingin kaupunginvaltuustoon
vuoden 2017 kuntavaaleissa 4 400 äänellä.


title: Maria Ohisalo

text: Ohisalo toimi Vihreiden nuorten ja opiskelijoiden liiton kansainvälisten asioiden työryhmän puheenjohtajana vuonna 2011. Vuonna 2012 hän oli järjestön hallituksen jäsen ja kansainvälisten asioiden vastaava. Vuonna 2013 hän toimi ViNOn puheenjohtajana yhdessä Veli-Matti Partasen kanssa ja vuonna 2014 Aaro Häkkisen kanssa.


title: Maria Ohisalo

text: Ohisalo on ollut vihreiden sosiaali- ja terveyspoliittisen ohjelmatyöryhmän jäsen 2010–2011. Hän oli vihreiden puoluevaltuuskunnan jäsen vuosina 2013–2015. Kesäkuussa 2015 hänet valittiin puolueen varapuheenjohtajaksi.


title: Maria Ohisalo

text: Ohisalo oli ehdolla vuoden 2014 europarlamenttivaaleissa ja sai 3 089 ääntä. Hän oli ehdolla myös vuoden 2015 eduskuntavaaleissa saaden 4 087 ääntä, mutta jäi 109 äänen päähän kansanedustajan paikasta.


title: Maria Ohisalo

text: Seurakuntavaaleissa 2010 Ohisalo valittiin Kallion seurakunnan seurakuntaneuvoston jäseneksi, mutta hän erosi tehtävästä muuttaessaan pois alueelta lokakuussa 2011. Kaudella 2015–2018 hän on Helsingin yhteisen kirkkovaltuuston ja Paavalin seurakunnan seurakuntaneuvoston jäsen.


title: Maria Ohisalo

text: Vuonna 2012 Ohisalo toimi ulkoasiainministeriön pohjoismaisen yhteistyön tulevaisuutta pohtineen nuorten työryhmän puheenjohtajana. Hän oli myös Pohjola-Nordenin Nuorisoliiton hallituksen jäsen vuonna 2012.


title: Maria Ohisalo

text: Ohisalo nimettiin 18. syyskuuta 2018 vihreiden viralliseksi puheenjohtajan sijaiseksi, kun Touko Aalto oli edellisellä viikolla jäänyt sairauslomalle.


title: Maria Ohisalo

text: Ohisalo on pelannut jalkapalloa FC Konnussa ja FC Viikingeissä sekä yleisurheillut Helsingin Kisa-Veikoissa. Aikuisiällä Ohisalo on voittanut palkintoja ratapyöräilyssä. Nintendo on ollut hänelle tärkeä harrastus.


title: Broadchurch

text: Broadchurch on brittiläinen rikossarja, jonka on luonut Chris Chibnall. "Broadchurch" alkoi ITV-kanavalla 4. maaliskuuta 2013. Suomessa MTV3 aloitti sarjan esittämisen 19. syyskuuta 2013.


title: Broadchurch

text: Sarja sijoittuu kuvitteelliseen Broadchurchin pikkukaupunkiin Dorsetissa, Englannin etelärannikolla. Rannalta jyrkänteen alta löydetään 11-vuotiaan Danny Latimerin ruumis, ja rikostutkinta lankeaa kaupunkiin vastikään saapuneen rikoskomisario Alec Hardyn (David Tennant) vastuulle. Hänen apunaan on paikallinen ylikonstaapeli Ellie Miller (Olivia Colman), jolle murhan uhri on entuudestaan hyvin tuttu. Poliisien ohella sarja seuraa uhrin perheen ja koko yhteisön selviytymistä rikostutkinnan aikana.


title: Broadchurch

text: "Broadchurch" sai hyvän vastaanoton: sarja sai kolme BAFTA-gaalassa vuonna 2014 sarja voitti parhaan draamasarjan, parhaan naispääosan esittäjän (Olivia Colman) ja parhaan sivuosan esittäjän (David Bradley) BAFTA-palkinnot.


title: Broadchurch

text: ITV vahvisti huhtikuussa 2013 tuottavansa sarjasta toisen kauden. Toinen kausi esitettiin Briteissä keväällä 2015, ja Suomessa syksyllä 2015. Tennant ja Colman sekä suurin osa muista ensimmäisen kauden näyttelijöistä jatkoivat sarjassa myös toisella kaudella. Uusia näyttelijöitä toisella kaudella ovat muun muassa Marianne Jean-Baptiste, James D'Arcy, Eve Myles sekä Charlotte Rampling.


title: Broadchurch

text: Heti toisen kauden esittämisen jälkeen ITV ilmoitti tilanneensa sarjasta myös kolmannen kauden. Se esitettiin keväällä 2017. Kolmas kausi keräsi Britanniassa lähes 11 miljoonaa katsojaa, tehden siitä ITV:n katsotuimman rikosdraamasarjan.


title: Broadchurch

text: Mystery Tribune -lehti listasi "Broadchurchin" maailman kaikkien aikojen viidenneksi parhaaksi rikossarjaksi.


title: Broadchurch

text: Fox tuotti sarjasta yhdysvaltalaisen sovituksen, jonka pääosaa näytteli alkuperäisversion tavoin David Tennant. Foxin sarja on nimeltään "Gracepoint". Se ei kerännyt kuitenkaan riittävästi katsojia katsojia eikä vuonna 2014 esitetylle ensimmäiselle tuotantokaudelle tehty jatkoa. Ensimmäisen kauden keskikatsojamäärä oli 3,635 miljoonaa katsojaa. Tästä huolimatta David Tennant voitti sarjasta paras päänäyttelijä uudessa sarjassa People’s Choice Award -palkinnon.


title: Broadchurch

text: Myös Ranskalainen France 2 -kanava aikoo tehdä sarjasta oman version, nimeltään "Malatarra".


title: Rationaalijuurilause

text: Rationaalijuurilause tai rationaalijuuritesti kertoo, millaisia rationaalijuuria kokonaislukukertoimisella polynomiyhtälöllä


title: Rationaalijuurilause

text: voi olla.


title: Rationaalijuurilause

text: Lause sanoo, että jos "a" ja "a" eivät ole nollia, ja yhtälöllä on rationaalijuuriratkaisu formula_2, missä syt (p,q)=1, niin "p" jakaa termin "a" ja q jakaa termin "a".


title: Rationaalijuurilause

text: Olkoon formula_3 yhtälön formula_4 juuri ja kertoimet a,a...,a kokonaislukuja.


title: Rationaalijuurilause

text: Tällöin pätee formula_5 Siirtämällä vakiotermi "a" toiselle puolelle yhtälöä ja kertomalla puolittain termillä "q" saadaan yhtälö muotoon


title: Rationaalijuurilause

text: Nyt siis p jakaa tulon formula_7. Koska p:n ja q:n suurin yhteinen tekijä on 1, p ei jaa q:ta eikä myöskään lukua q. Siis p jakaa luvun a.


title: Rationaalijuurilause

text:
Siirtämällä korkeimman asteen termi oikealle puolelle voidaan päätyä vastaavasti yhtälöön
josta puolestaan voidaan päätellä, että luvun q täytyy jakaa luku a.


title: Rationaalijuurilause

text: Tarkastellaan yhtälöä formula_9 ja tutkitaan, onko sillä rationaalijuurta p/q. Rationaalijuurilauseen perusteella p jakaa vakiotermin 4 ja q jakaa korkeimman asteen termin 3. Nyt siis formula_10 ja formula_11. Yhdistämällä tiedot voidaan päätellä mahdollisen rationaalijuuren kuuluvan joukkoon formula_12. Sijoittamalla juuret yhtälöön voidaan kokeilemalla huomata, että formula_13 Yhtälön rationaalijuuret ovat siis 1, 2 ja −2/3.


title: Rationaalijuurilause

text: Rationaalijuurilause rajaa tarkasti, mitkä rationaaliluvut voivat olla yhtälön juuria. Yhdenkään näistä ei kuitenkaan tarvitse olla yhtälön juuri, sillä esimerkiksi yhtälöllä formula_14 ei ole rationaalijuuria. Rationaalijuuritestin perusteella sen ainoat rationaalijuuret voisivat olla 1, −1, −3 ja 3, mutta kuitenkin Q(1)= 4, Q(−1)= 2, Q(3)=246 ja Q(−3) = −240.


title: Rationaalijuurilause

text: Rationaalijuurilause pätee myös muille algebrallisille rakenteille kuin kokonaisluvuille ja rationaaliluvuille. Ylempänä esitetty todistus pätee jokaiselle tekijöihinjakorenkaan "R" polynomirenkaan "R"["X"] alkiolle, kun tutkitaan polynomin juuria "R":n osamääräkunnassa K.


title: Juho Pöksyläinen

text: Juho Pöksyläinen (9. joulukuuta 1858 Kiuruvesi – 3. heinäkuuta 1939 Kiuruvesi) oli yläsavolainen talonpoika. Hän oli myös historian ja sukututkimuksen harrastaja, joka tunnetaan kirjoittamastaan Kiuruveden asutushistoriaa käsittelevästä teoksesta sekä ajankohtaan ja olosuhteisiin nähden laajasta, yli 700 nidettä käsittäneestä kotikirjastostaan. Ainoastaan kiertokoulua käynyt Pöksyläinen oli laajasti sivistynyt ja toimi mun muassa kunnan rahastonhoitajana, kunnallislautakunnan puheenjohtajana, kunnan tilintarkastajana ja eri lautakuntien jäsenenä.


title: Sreeni Pattathanam

text: Sreeni Pattathanam (s. 1954) on intialainen, Keralan osavaltiosta kotoisin oleva skeptikko. Hän on ateisti. Euroopassa hänet tunnetaan parhaiten Äiti Ammaa kohtaan esittämästään kritiikistä. Hän on työskennellyt poliisina, toimittajana sekä opettajana.


title: Sreeni Pattathanam

text: Teoksessaan ""Matha Amritanandamay: Divya Kathahalun Yatharthyam"" (Matha Amritanandamay: pyhiä tarinoita ja tosiasioita) Sreeni Pattathanam kritisoi Äiti Amman väitetettyjä ihmetekoja ja liittää hänet viiteen selittämättömään kuolemantapaukseen. Lisäksi teoksessa kerrotaan Äiti Amman henkilökohtaisesta elämäntyylistä.


title: Sreeni Pattathanam

text: Äiti Amman asianajaja on yrittänyt haastaa Sreeni Pattathanamin oikeuteen tämän teoksen loukkaavaksi väitetystä sisällöstä. Keralan osavaltion oikeuslaitos ei ole kuitenkaan suostunut käsittelemään asiaa.


title: Kyllikki Härkäpää

text: Kyllikki Margareta Härkäpää, o.s. "Nurminen" vuoteen 1959, (14. maaliskuuta 1921 Turku – 1. kesäkuuta 1998 Helsinki) oli suomentaja, joka suomensi vuodesta 1945 alkaen ranskan- ja ruotsinkielistä kirjallisuutta, muun muassa Stendhalia, Tito Collianderia, Bo Carpelania ja Tove Janssonia.


title: Stanislaus Kobierski

text: Stanislaus Kobierski (13. marraskuuta 1910 Düsseldorf Saksa - 18. marraskuuta 1972 Düsseldorf) oli saksalainen jalkapalloilija. Seuratasolla hän edusti Fortuna Düsseldorfia ja pelipaikaltaan Kobierski oli hyökkääjä. Seuransa mukana hän oli voittamassa myös Saksan mestaruutta vuonna 1933.


title: Stanislaus Kobierski

text: Saksan jalkapallomaajoukkueessa Kobierski pelasi vuosien 1931–1941 aikana kaikkiaan 26 ottelua, joissa viimeisteli yhdeksän maalia. Hän edusti Saksaa myös vuoden 1934 MM-kilpailuissa.


title: Stig Hästö

text: Stig Herman Hästö (13. syyskuuta 1918 Pori – 14. syyskuuta 1997 Espoo) oli suomalainen teollisuusjohtaja, oppiarvoltaan varatuomari. Hän sai vuorineuvoksen arvon 1970. Hän oli Finlaysonin toimitusjohtaja 1962–1978, sen johtokunnan puheenjohtaja 1978–1979, Suomen Työnantajien Keskusliiton puheenjohtaja 1977–1979, Teollisuuden Keskusliiton puheenjohtaja 1979–1983.


title: Ernst Häyrén

text: Ernst Fredrik Häyrén (17. maaliskuuta 1878 Lempäälä – 20. marraskuuta 1957 Helsinki) oli suomalainen kasvitieteilijä. joka sai professorin arvonimen 1942. Hän tutki erityisesti ranta- ja rannikkokasvillisuutta.


title: Ernst Häyrén

text: Häyrénin vanhemmat olivat asemapäällikkö Wilhelm Häyrén ja Betty Charlotta Reuter. Hän pääsi ylioppilaaksi 1895 (Läroverket för gossar och flickor) ja valmistui Helsingin yliopistosta filosofian kandidaatiksi 1901 sekä filosofian lisensiaatiksi ja tohtoriksi 1915.


title: Ernst Häyrén

text: Häyrén oli Helsingin yliopistossa kasvitieteen dosenttina vuodesta 1922 ja 1926–1945 kasvitieteen apulaisena sekä vt. kasvitieteen professorina. Hän toimi opettajana myös oppikouluissa ja oli assistenttina Helsingin yliopiston kasvitieteellisessä laboratoriossa ja amanuenssina yliopiston maantieteen laitoksella. Hän teki tutkimusretkiä Tammisaaren saaristoon, Porin seudulle, Tornionjokilaaksoon, Lappiin ja Pohjois-Norjaan.


title: Ernst Häyrén

text: Häyrén oli naimisissa 1903–1922 Maria (May) Albrechtin (k. 1922) kanssa vuodesta 1953 Sigrid Johanna Tikkasen kanssa. Taidemaalari ja runoilija Ann-Marie Häyrén oli Ernst Häyrénin tytär.


title: Naratšjärven taistelu

text: Naratšjärven taistelu oli ensimmäisen maailmansodan aikana maalis-huhtikuussa 1916 Naratšjärvellä Valko-Venäjällä käyty taistelu Saksan ja Venäjän välillä. Taistelu alkoi venäläisten hyökkäyksenä, mutta päättyi lopulta heidän tappioonsa raskain menetyksin.


title: Naratšjärven taistelu

text: Venäläisten päätöksen taustalla ryhtyä hyökkäykseen oli Verdunin taistelu, jonka häviämisen uhka sai Ranskan Joseph Joffren painostamaan muita ympärysvaltoja ryhtymään hyökkäyksiin keskusvaltoja vastaan. Venäjän ohella hyökkäykseen ryhtyi tosin vain Italia, jolla silläkään ei ollut menestystä. Venäläiset päättivät suorittaa oman hyökkäyksensä Valko-Venäjällä. Suunnitelmana oli vapauttaa saksalaisille menetetyt alueet Baltian provinsseissa. Hyökkäysalueella oli vain noin 75 000 saksalaista 300 000 venäläistä vastaan. Venäläiset joukot olivat kuitenkin melko kokemattomia ja tämän puutteen korjaamiseksi hyökkäyksen tueksi asetettiin 1 000 tykkiä. Aikanaan tämä tarkoitti suurinta tykkikeskitystä taistelussa.


title: Naratšjärven taistelu

text: Venäläiset avasivat tulen 18. maaliskuuta tykistökeskityksellä, joka kesti yli kaksi päivää. Venäläisten tuli oli kuitenkin epätarkkaa ja suuri osa saksalaisten puolustusasemista ja etenkin konekivääreistä säilyi ehjinä. Tykistökeskityksen jälkeen seurasi jalkaväen hyökkäys yöllä, jotta kokemattomat joukot saisivat pimeydestä enemmän suojaa. Tästä huolimatta saksalaisten konekiväärit tekivät suurta tuhoa hyökkäysmuodostelmissa, jotka olivat pimeyden takia tavallista tiheämmät, jotta joukot eivät eksyisi toisistaan. Hyökkäystä haittasivat myös keväiset sateet, jotka muuttivat maaston mutaiseksi. Kaksi venäläisten ensimmäistä hyökkäysaaltoa voitettiin, mutta kolmannen onnistui vallata pieni osa saksalaisten puolustuslinjasta. Sekin kuitenkin menetettiin saksalaisten vastahyökkäyksessä. Aamulla saksalainen tykistö pääsi puolestaan tulittamaan venäläisten paljastuneisiin asemiin.


title: Naratšjärven taistelu

text: Venäläiset olivat suoran hyökkäyksen tueksi aloittaneet kaksi muuta hyökkäystä pohjoisempana. Toisen tavoitteena oli painostaa Riiassa olleita saksalaisjoukkoja ja toisen piti tavoittaa Naratšjärvi. Naratšjärven hyökkäys onnistuikin sumun avulla saavuttamaan järven rannat. Saksalaiset kuitenkin toipuivat hyökkäyksestä ja löivät venäläiset. Riian hyökkäys ei puolestaan edennyt ollenkaan. Saksalaiset valloittivat kaikki hyökkäyksissä menettämänsä alueet takaisin huhtikuun loppuun mennessä.


title: Naratšjärven taistelu

text: Naratšjärven taistelu oli venäläisille kaikin puolin suuri tappio. Naratšjärvellä he menettivät noin 70 000 miestä ja Riian hyökkäyksessä vielä 30 000. Saksalaiset menettivät vähemmän kuin 20 000 miestä. Saksalaisten ei myöskään tarvinnut siirtää joukkoja alueelle pois Verdunin taistelusta, mikä oli alun perin ollut yksi venäläisten hyökkäyksen päämääristä. Saksalaisiin käydyt taistelut vaikuttivat kuitenkin harhaanjohtavasti. He eivät uskoneet venäläisten pystyvän nopeasti uusiin hyökkäyksiin ja keskittyivät länsirintamalle. Venäläiset ryhtyivät kuitenkin taistelun jälkeen Brusilovin hyökkäykseen.


title: Tangentiaalinen monikulmio

text: Tangentiaalinen monikulmio eli ympyrän ympäri piirretty monikulmio on geometriassa monikulmio, jonka kaikki sivut sivuavat monikulmion sisälle piirrettyä ympyrää. Ympyrää kutsutaan sen vuoksi "monikulmion sisälle piirretyksi ympyräksi" eli "sisäympyräksi" () ja sen keskipistettä "sisäympyrän keskipisteeksi". Sivuamisen vuoksi sivut ovat sisäympyrän tangentteja eli myös tangenttijanoja. Monikulmion sidonnaisuus ympyrään rajoittaa sen geometriaa ja yksinkertaistaa joitakin monikulmioille johdettuja laskukaavoja. Tunnetuimmat tangentiaaliset monikulmiot ovat säännölliset monikulmiot, joiden avulla etsittiin antiikin aikana piille likiarvoja.


title: Tangentiaalinen monikulmio

text: Tangentiaaliset monikulmiot voivat olla yksinkertaisia, jolloin sivut eivät leikkaa toisiaan, tai muita, joissa sivut leikkaavat toisiaan. Itseään leikkaavia monikulmioita, jotka voivat olla myös tangentiaalisia, ovat esimerkiksi tähtimonikulmiot tai tähdet. Yksinkertaisista monikulmioista tulevat kyseeseen vain konveksit monikulmiot.


title: Tangentiaalinen monikulmio

text: Tangentiaalinen monikulmio perii yleisen monikulmion kaikki ominaisuudet, mutta sisäympyrän sidonnaisuudesta seuraa joitakin erityispiirteitä:


title: Tangentiaalinen monikulmio

text: Tangentiaalinen n-kulmainen monikulmio voidaan ajatella syntyneet murtoviivasta, jossa on n-janaa. Kun murtoviiva "kiedotaan" kerran, kaksi tai useamman kerran tietyn säteisen ympyrän ympäri, voidaan murtoviivan ensimmäinen ja viimeinen päätepiste yhdistää toisiinsa. Tällainen monikulmio sivuaa sisälle jäänyttä sisäympyrää jokaisen janan osalta. Nämä sivuamiset ovat sännönmukaisia ja laskennollisesti hallittavia. Seuraavat laskelmat on esitetty n-kulmiolle, joka kiertää r-säteistä ympyrää k kierrosta. Tarkoitus on laskea, millä säteen arvoilla ja millä muilla ehdoilla monikulmio muodostuu.


title: Tangentiaalinen monikulmio

text: Merkitään n-kulmion kärjet A, A, A, ..., A ja sivuja a = AA, a = AA, ..., a = AA (viimeinen: paluu alkuun). Sivulla a oleva ympyrän sivuamispiste merkitään T. Sivuamispiste jakaa sivun kahteen tangentiaalijanaan ja esimerkiksi kärjestä A lähtevät janat merkitään t = AT = AT. Ne ovat molemmat t:n mittaisia, koska (kuvassa) nelikulmio ATOT on symmetrinen janan AO suhteen: kolmiot ATO ja OTA ovat yhtenevät. Koska tilanne toistuu jokaisen kärjen A osalta, ovat kaikista kärjistä erkanevat molemmat tangenttijanat t yhtä pitkät. Merkitään vielä kärjen A sisäkulmaa α = 2 * β, koska jana AO on kulman α kulmanpuolittaja, sekä monikulmion sivua AA vastaavaa ympyrän keskuskulmaa φ.


title: Tangentiaalinen monikulmio

text:
Jotta ympyrän kiertävä murtoviiva muodostaisi n-kulmion, tilisi se täyttää seuraavat ehdot. Monikulmion sisäkulmat
eli


title: Tangentiaalinen monikulmio

text: Ympyrän keskipisteestä lähtevät keskuskulmat


title: Tangentiaalinen monikulmio

text: Jokaisesta monikulmion sivuun liittyvän kolmion AAO kulmat toteuttavat kolmion kulmien summan


title: Tangentiaalinen monikulmio

text:
Kiertämällä monikulmion piiri, saadaan kulmien summa laskettua
eli
kuten yllä jo todettiinkin.


title: Tangentiaalinen monikulmio

text:
Voidaan osoittaa, että jos on annettu (positiivisten) sivujen pituudet a, a, ..., a ja se, miten janat on jaettu tangenttijanoiksi (positiivisen pituiset) osiin t, t, ..., t siten, että
missä niiden pituus riippuu kulmasta γ
silloin on olemassa ainakin yksi n-kulmio, jonka sisälle jää ympyrä edellä kuvatulla tavalla. Niitä saattaa olla vielä enemmän eli k erilaisia, jolloin lukua k rajoittaa ehto


title: Tangentiaalinen monikulmio

text: Niin sanotun n-kulmion "sisäympyrän säteet generoivan polynomin" muodostamiseksi tulee laskea tangentijanojen pituuksista sille kertoimet. Ne voidaan merkitä tunnuksilla S ja laskea


title: Tangentiaalinen monikulmio

text: Muodostustapa näkyy tässä, mutta todellisuudessa näistä tarvitaan vain parittomat tapaukset eli formula_27, formula_28, formula_29, ..., formula_30.


title: Tangentiaalinen monikulmio

text:
Monikulmion säteen generoiva polynomi, kun lasketaan n-kulmiota, jolla n on pariton luku, on
ja kun lasketaan (n+1)-kulmiota, kun (n+1) on parillinen luku, on
missä eksponentti formula_33 määrää viimeisen termin etumerkin.


title: Tangentiaalinen monikulmio

text:
Eräiden monikulmioiden säteet generoivat polynomit ovat
Näiden säteiden positiiviset ratkaisut ovat ne tapaukset, joilla n-kulmiolla voi kiertää ympyrän muodostaen monikulmion. Ratkaisuja voi merkitä r, r, r, ..., r, missä ratkaisujen lukumäärä saadaan lausekkeesta


title: Tangentiaalinen monikulmio

text: Kolmiot ovat aina tangentiaalisia, koska jokaisen kolmion sisälle voidaan piirtää ympyrä. Kolmiossa sisäympyrän sivuamispisteet jakavat sivut kahteen eripituiseen tangenttijanaan. Tangenttijana, joka lähteen kärjestä A on pituudeltaan s - a, koska kärjen vastainen sivu on pituudeltaan a (s on puolipiiri). Muiden tangenttijanojen pituudet ovat vastaavan suuruisia.


title: Tangentiaalinen monikulmio

text: Sisäympyrän säde on formula_43


title: Tangentiaalinen monikulmio

text:
Tangentiaalisia nelikulmioita ovat vain osa nelikulmioista. Riittävä ehto tangentiaalisuudelle on, että nelikulmion vastakkaisten sivujen yhteispituus on puolet sen piiristä (s on puolipiiri) eli
Tangentiaalisia nelikulmioita ovat esimerkiksi neliöt, neljäkkäät ja tasakylkiset puolisuunnikkaat.


title: Tangentiaalinen monikulmio

text: Yleisen tangentiaalisen nelikulmion sisäympyrän säde on


title: Tangentiaalinen monikulmio

text: missä p ja q ovat nelikulmion lävistäjiä.


title: Tangentiaalinen monikulmio

text: Tangentiaalisen kuusikulmion kolme lävistäjää leikkaavat Brianchonin lauseen mukaan toisensa yhteisessä pisteessä.


title: Jarno Pikkarainen

text: Jarno Pikkarainen (s. 19. tammikuuta 1973 Kuopio) on suomalainen jääkiekkovalmentaja, joka toimii SM-liigajoukkue Helsingin IFK:n päävalmentajana.


title: Jarno Pikkarainen

text: Kuopiossa syntynyt Pikkarainen aloitti jääkiekkouransa Joensuun Kiekko-Pojissa, joiden miesten joukkuessa hän debytoi kaudella 1992–1993 I-divisioonassa. Varsinaisella tulokaskaudellaan 1993–1994 Pikkarainen teki 35 runkosarjaottelussa tehot 2+1=3. JoKP selviytyi runkosarjassa toiseksi, mutta seuran talousongelmat pakottivat JoKP:n sarjatasoa alemmas II-divisioonaan kaudeksi 1994–1995, jolloin joukkueen nimeksi vaihtui Kiekko-Karhut ry.


title: Jarno Pikkarainen

text: Joensuulaisjoukkue nousi takaisin I-divisioonaan yhden sarjatasoa alempana vietetyn vuoden jälkeen taas kaudeksi 1995–1996. Pikkarainen jatkoi Kiekko-Karhuissa kevääseen 1998 saakka, kunnes hän lopetti pelaajauransa. Hän pelasi näin ollen koko uransa Joensuussa, lukuun ottamatta yhden ottelun visittiiä II-divisioonan Lieksan Hurtissa kaudella 1995–1996.


title: Jarno Pikkarainen

text: Pikkarainen aloitti Joensuussa myös valmentajauransa. Hän aloitti Jokipoikien A-nuorten päävalmentajana kaudella 1999–2000. Kaudeksi 2001–2002 Pikkarainen nosti joukkueen A-nuorten I-divisioonasta SM-liigaan.


title: Jarno Pikkarainen

text: Kaudeksi 2003–2004 Pikkarainen siirtyi valmentamaan Suomi-sarjajoukkue Heinolan Kiekkoa. Kaudella 2004–2005 hän valmensi joukkueen Suomi-sarjan hopeaan. Pikkarainen valmensi samalla kaudella myös Suomen maajoukkuetta opiskelijoiden talvikisoissa, joista joukkue voitti pronssia. Kaudella 2005–2006 hän valmensi HeKin Suomi-sarjan mestaruuteen ja oli nostamassa joukkuetta seuraavaksi kaudeksi Mestikseen. Pikkaraista kaavailtiin kaudeksi 2006–2007 Mestiksen edelliskevään mestarijoukkue Mikkelin Jukureiden päävalmentajaksi, mutta hän päätti siirtyä Mika Toivolan apuvalmentajaksi SM-liigajoukkue Rauman Lukkoon.


title: Jarno Pikkarainen

text: Kahden Raumalla vietetyn vuoden jälkeen Pikkarainen palasi kaudeksi 2008–2009 kotikaupunkiinsa Joensuuhun ja siirtyi kaksivuotisella sopimuksella Jokipoikien Mestis-joukkueen päävalmentajaksi. Hänen uransa siellä alkoi hienosti, kun Jokipojat voittivat Pikkaraisen ensimmäisen sopimuskauden aikana runkosarjan ja Mestis-hopeaa. Hänet palkittiin sekä Mestiksen vuoden valmentajana että fair play -valmentajana. Kaudella 2009–2010 Pikkarainen valmensi Jokipojat Mestiksen-mestaruuteen. Joukkue kuitenkin hävisi liigakarsinnat Tampereen Ilvekselle otteluvoitoin 4–1.


title: Jarno Pikkarainen

text: Maaliskuussa 2010 Pikkarainen teki kaksivuotisen päävalmentajasopimuksen Mikkelin Jukureiden kanssa. Hän luotsasi joukkueen kaudella 2010–2011 runkosarjan voittoon ja Mestis-hopeaan. Jukurit voitti runkosarjan myös kaudella 2011–2012, mutta hävisivät lopulta pronssiottelun KooKoolle lukemin 0–1. Helmikuussa 2012 Pikkarainen teki 2+1-vuotisen jatkosopimuksen Jukureiden kanssa.


title: Jarno Pikkarainen

text: Kaudella 2012–2013 Pikkarainen valmensi Jukurit sekä runkosarjavoittajaksi että Mestiksen-mestariksi. Joukkue kuitenkin hävisi liigakarsinnat Ilvekselle otteluvoitoin 4–1. Hänet palkittiin Mestiksen vuoden valmentajana Raimo Määttänen -palkinnolla. Kaudella 2013–2014 Jukureiden peliesitykset vaihtelivat. Pikkaraisella kerrottiin olevan myös erimielisyyksiä joidenkin pelaajien kanssa ja lopulta "Länsi-Savo" uutisoi hänen käyneen käsiksi omaan pelaajaansa mikkeliläisessä yökerhossa 30. marraskuuta–1. joulukuuta 2013 välisenä yönä. Seuraavalla viikolla Pikkarainen erotettiin Jukureiden peräsimestä. Joukkue jatkoi parin viikon ajan pelejään apuvalmentaja Timo Turusen alaisuudessa, kunnes Jukureiden uudeksi päävalmentajaksi pestattiin Antti Pennanen.


title: Jarno Pikkarainen

text: Pikkarainen oli Jukureista lähtönsä jälkeen yli vuoden ilman valmentajasopimusta, kunnes hänet nimettiin helmikuussa 2015 loppukaudeksi 2014–2015 Turun Palloseuran SM-liigajoukkueen päävalmentajaksi erotetun Miika Elomon tilalle. Samalla Pikkaraisen kerrottiin jatkavan kaudella 2015–2016 joukkueen apuvalmentajana Ari-Pekka Selinin valmennustiimissä. Pikkarainen jätti TPS:n kauden 2016–2017 päätteeksi.


title: Jarno Pikkarainen

text: 8. elokuuta 2017 Helsingin IFK julkisti Pikkaraisen ja päävalmentaja Selinin kaksivuotiset sopimukset. Lokakuussa 2018 HIFK julkaisi Pikkaraisen 2+1-vuotisen jatkosopimuksen, jolloin Pikkarainen siirtyy apuvalmentajan tehtävistä päävalmentajan rooliin kaudesta 2019-2020 alkaen. 25. tammikuuta 2019 HIFK tiedotti Ari-Pekka Selinin potkuista ja, että Jarno Pikkarainen siirtyy HIFK johtoon.


title: Arctic Sunrisen tapaus 2013

text: Arctic Sunrisen tapaus oli syyskuussa 2013 pidätyksiin ja Arctic Sunrise -aluksen haltuunottoon päättynyt Greenpeacen järjestämä mielenosoitus arktista öljynporausta vastaan Petšoranmerellä Venäjän pohjoispuolella. Mielenilmaisu liittyy Greenpeacen Save the Arctic -kampanjaan.


title: Arctic Sunrisen tapaus 2013

text: Jo elokuussa 2012 Gazpromin öljylautta Prirazlomnajalla oli Greenpeacen mielenosoitus. Varhain syyskuun 18. päivän 2013 aamulla kaksi Greenpeacen aktivistia, suomalainen Sini Saarela ja sveitsiläinen Marco Weber, yrittivät nousta kumiveneistä öljylautta Prirazlomnajaan. Venäjän rannikkovartiosto keskeytti toimenpiteen ja pidätti lautalle nousemassa olleet kaksi henkilöä. Pidätyksen tiellä olleiden ympäristöjärjestön kumiveneiden läheisyyteen ammuttiin 11 varoituslaukausta, jolla ne häädettiin pois kiipeilijöiden luota. Seuraavana päivänä venäläiset rannikkovartioston joukot nousivat helikoptereista porauslautan lähialueella poistumiskäskyä uhanneelle Greenpeacen laivalle. Greenpeacen edustajan mukaan porauslautta sijaitsi kansainvälisillä vesillä ja heidän oma tukialuksensa Arctic Sunrise pysytteli tästä usean sadan metrin päässä. Greenpeacen alus hinattiin Murmanskiin. Siellä kaikki laivalla olleet 30 henkeä saivat syytteen merirosvouksesta ja määrättiin tutkintavankeuteen kahdeksi kuukaudeksi. Aluksella 28 ympäristöjärjestön edustajan toimintaa dokumentoineet valokuvaaja ja videokuvaaja saivat saman syytteen. Alustava syyte annettiin Venäjän rikoslain yleistä turvallisuutta vastaan koskevia rikoksia käsittelevän 24. luvun merirosvousta käsittelevän 227. pykälän perusteella.


title: Arctic Sunrisen tapaus 2013

text: Laivan kapteenina toimi Peter Willcox, joka on ollut kapteenina myös Rainbow Warriorilla.


title: Arctic Sunrisen tapaus 2013

text: Hollanti päätti aloittaa lokakuun alussa oikeustoimet Venäjää vastaan Arctic Sunrisen ja laivalla olleen 30 aktivistin vapauttamiseksi. Kaikki aktivistit vapautettiin vankilasta takuita vastaan ja lopulta myös joulukuun lopulla 2013 armahdettiin kokonaisuudessa heitä koskevista syytteistä.


title: Arctic Sunrisen tapaus 2013

text: Joulukuussa 2013 brittiläisen "The Guardian" -lehden toimittajat valitsivat Weberin ja Saarelan ehdokkaiksi lehden vuoden henkilöksi. Lehden äänestys jäi osallistujamäärältään melko marginaaliseksi, sillä vain noin 2 000 henkeä osallistui äänestykseen. Tässä äänestyksessä ympäristöaktivistit sijoittuivat kuitenkin toiselle sijalle heti Edward Snowdenin jälkeen 314 kannatusäänellään.


title: Ivica Dačić

text: Ivica Dačić (, s. 1. tammikuuta 1966 Prizren, Kosovon SA, Serbian ST, Jugoslavia) on serbialainen poliitikko. Dačić on ollut Serbian ulkomnisteri ja varapääministeri huhtikuusta 2014 alkaen ja sitä ennen pääministeri 27. heinäkuuta 2012 lähtien ja sisäministeri 7. heinäkuuta 2008 lähtien. Hän oli Serbian varapääministeri myös 2008–2012.


Voitonlippu Berliinin valtiopäivätalon katolla on neuvostoliittolaisen valokuvaajan Jevgeni Haldein vuonna 1945 ottama kuuluisa valokuva. Se esittää puna-armeijan sotilasta nostamassa Neuvostoliiton lippua Berliinin valtiopäivätalon katolle. Kuva on tunnettu toisen maailmansodan aikainen valokuva. Stalin oli saanut ajatuksen valokuvasta aikaisemmin saman vuoden helmikuussa otetusta kuvasta Iwo Jiman lipunnosto, jossa amerikkalaiset sotilaat pystyttävät Yhdysvaltain lippua Iwo Jiman saarella.


title: Voitonlippu Berliinin valtiopäivätalon katolla

text: Kuvan väitettiin otetun vapunaattona 30. huhtikuuta 1945, jolloin Berliinin taistelu oli aivan loppuvaiheessaan. Propagandasyistä Neuvostoliitolle oli tärkeää, että valtiopäivätalo olisi saatu vallattua ennen vappua. Saksalaisten sitkeästä vastarinnasta johtuen se kuitenkin onnistui vasta 2. toukokuuta, jolloin myös kaupunkia puolustaneet Saksan joukot antautuivat.


text: Huhtikuun 30. päivänä neuvostoliittolaiset lentokoneet pudottivat valtiopäivätalon katolle erilaisia lippuja. Taistelujen aikana onnistui 23-vuotias puna-armeijan sotilas Mihail Minin nostamaan yhden Neuvostoliiton lipun katolla olevan veistoksen päälle noin kello 22.40. Pimeyden vuoksi tilanteesta ei kuitenkaan saatu otettua valokuvaa ja saksalaiset puolestaan poistivat sen aamun valjettua. Haldei otti oman kuvansa saksalaisvalmisteisella Leica III rangefinder -kameralla taisteluiden tauottua 2. toukokuuta. Se julkaistiin ensimmäistä kertaa 13. toukokuuta Ogonek-lehdessä. Tilanteesta on myöhemmin julkaistu myös useita muita Haldein ottamia kuvia, mutta tunnetuin on käsitelty kuva, jossa lipunnostajan lisäksi näkyvät häntä tukevan sotilaan kädet.


text: Virallisen selityksen mukaan lipun pystyttivät georgialainen kersantti Meliton Kantaria, venäläinen sotamies Mihail Jegorov sekä ukrainalainen poliittinen upseeri Aleksei Berest. Heistä tehtiin lipun pystyttäjiä ilmeisesti poliittisista syistä, kahden suurimman neuvostotasavallan sekä Stalinin kotiseudun Georgian edustajina. Jevgeni Haldei paljasti kuitenkin myöhemmin, että lipun todellinen nostaja oli 18-vuotias ukrainalainen sotamies Aleksei Kovaljov ja kaksi muuta paikalla ollutta olivat kersantti Abdulhakim Ismailov Dagestanista sekä sotamies Leonid Goritšev Valko-Venäjältä.


text: Valokuvaa muokattiin ennen julkaisua kahdella tapaa. Ogonek-lehden päätoimittaja huomasi, että kuvassa näkyvällä Ismailovilla oli kello molemmissa ranteissaan. Koska kaksi saattoi viitata siihen, että hän olisi varastanut toisen, poistettiin se kuvasta. Joidenkin väitteiden mukaan kyseessä olisi kuitenkin ollut ranteessa pidettävä kompassi, jollaisen käyttö oli yleistä puna-armeija sotilailla. Haldei myös yhdisti toisesta valokuvasta sen taustalle savua, jotta lipunnostoa esittävä kuva näyttäisi dramaattisemmalta.


title: Minskin kaupungintalo

text: Minskin kaupungintalo (, ) on Valko-Venäjän pääkaupunki Minskin keskustassa, Itsenäisyyden aukiolla sijaitseva kaupunginjohdon käyttämä rakennus. Tämä arkkitehtien Sergei Musinsky ja Georgi Sysojev suunnittelema hallintorakennus rakennettiin vuosina 1963–1964. Rakennuksessa työskentelevät sekä Minskin kaupunginhallitus että -valtuusto.


title: Mauno Hermunen

text: Mauno Sakari Hermunen (s. 26. maaliskuuta 1988 Vantaa) on suomalainen supermotokuljettaja.


title: Mauno Hermunen

text: Hermunen voitti vuonna 2013 Supermoton maailmanmestaruuden. Kausilla 2012 ja 2014 hän ajoi MM-hopealle ja kaudella 2010 MM-pronssille.


title: Mauno Hermunen

text: Hermunen aloitti motocrossin ajamisen kolmevuotiaana. Lopullisesti hän siirtyi crossista supermotoon vuonna 2007, ja seuraavana vuonna ajoi jo uransa ensimmäiset MM-osakilpailut.


title: Mauno Hermunen

text: Maailmanmestaruutensa jälkeen syyskuussa 2013 Hermunen ilmoitti aikovansa siirtyä ajamaan joukkuekilpailuissa Bulgarian lipun alla. Syyksi hän kertoi Suomen moottoriliiton taloudellisen tuen puutteen. Saman vuoden lokakuussa Hermunen sai Bulgarian passin, jolloin Suomen moottoriurheiluliitto antoi hänelle starttiluvan Bulgarian joukkueessa. Vuoden 2013 joukkueiden MM-kilpailussa Bulgaria sijoittui toiseksi. Vuoden 2014 joukkueiden MM-kilpailussa Hermunen ajoi Suomen joukkueessa, joka sijoittui neljänneksi.


title: I Got It Bad (and That Ain’t Good)

text: I Got It Bad (and That Ain’t Good) on Duke Ellingtonin säveltämä ja Paul Francis Websterin sanoittama jazzstandardi vuodelta 1941. Kappaleen esitti ensimmäistä kertaa Ivie Anderson musikaalirevyyssä "Jump for Joy" ja sen on äänittänyt suuri määrä jazzartisteja, mukaan lukien Benny Carter, Benny Goodman, Keith Jarrett, Thelonious Monk, Oscar Peterson ja McCoy Tyner.


title: I Got It Bad (and That Ain’t Good)

text: Sävellys on G-duurissa ja kappaleen rakenne on 32 tahdin AABA. Kappaletta pidetään jazzstandardien joukossa vaikeana laulaa, koska melodia vaatii laulajalta oktaavin ja tritonuksen äänialaa.


title: Rostock (piirikunta)

text: Rostock () on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 421 neliökilometriä ja asukasluku 210 732 vuonna 2012. Piirikunta luotiin 2011 yhdistämällä entiset Bad Doberanin ja Güstrowin piirikunnat.


title: Rostock (piirikunta)

text: Piirikunta rajautuu pohjoisessa Itämereen ja ympäröi Rostockin kaupunkipiiriä, koillisessa se rajautuu Vorpommern-Rügenin piirikuntaan, kaakossa Mecklenburgische Seenplatten piirikuntaan, lounaassa Ludwigslust-Parchimin piirikuntaan ja lännessä Nordwestmecklenburgin piirikuntan.


title: Erwin Kremers

text: Erwin Kremers (s. 24. maaliskuuta 1949 Mönchengladbach Saksa) on aktiiviuransa jo lopettanut saksalainen jalkapalloilija. Pelipaikaltaan hän oli hyökkääjä. Myös hänen kaksosveljensä, Helmut Kremers, on entinen jalkapalloilija. He olivatkin ensimmäiset kaksoset, jotka ovat koskaan pelanneet Bundesliigassa.


title: Erwin Kremers

text: Jalkapallon pelaamisen Kremers aloitti Borussia Mönchengladbachin juniorijoukkueissa. Seuran edustusjoukkueen mukana hän pääsi pelaamaan vuosien 1967-1969 aikana kaikkiaan 24 ottelua, joissa teki yhden maalin. Tämän jälkeen Kremers siirtyi edustamaan Kickers Offenbachia, jonka riveissä pelasi vuosina 1969-1971 yhteensä 25 ottelua ja teki pelaamissaan otteluissa kymmenen maalia. Aktiiviuransa loppuvaiheet, eli vuodet 1971-1979 Kremers edusti FC Schalke 04:ää. Näiden vuosien aikana hänen tililleen kertyi 212 ottelua, joiden aikana hän onnistui maalinteossa 50 kertaa.


title: Erwin Kremers

text: Länsi-Saksan jalkapallomaajoukkueessa Kremers pelasi vuosien 1972-1974 aikana 15 ottelua, onnistuen maalinteossa kolme kertaa. Hän oli mukana myös maansa edustusjoukkueessa vuoden 1972 EM-kilpailuissa.


title: Ludwigslust-Parchim

text: Ludwigslust-Parchim on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 4 752 neliökilometriä ja asukasluku 212 373 vuonna 2012. Piirikunta luotiin 2011 yhdistämällä entiset Parchimin ja Ludwigslustin piirikunnat.


title: Ludwigslust-Parchim

text: Ludwigslust-Parchim rajautuu pohjoisessa Nordwestmecklenburgin piirikuntaan ja Schwerinin kaupunkipiiriin, koillisessa Rostockin piirikuntaan ja idässä Mecklenburgische Seenplatten piirikuntaan. Etelässä se rajautuu Brandenburgin ja Ala-Saksin osavaltioihin, ja lännessä Schleswig-Holsteinin osavaltioon.


title: Mecklenburgische Seenplatte

text: Mecklenburgische Seenplatte on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 5 468 neliökilometriä ja asukasluku 264 261 (2012). Piirikunnan pääkaupunki on Neubrandenburg. Piirikunta luotiin 2011 yhdistämällä vanhoja piirikuntia.


title: Mecklenburgische Seenplatte

text: Mecklenburgische Seenplatte rajautuu lännessä Ludwigslust-Parchimin piirikuntaan, luoteessa Rostockin piirikuntaan, pohjoisessa Vorpommern-Rügenin piirikuntaan, koillisessa ja idässä Vorpommern-Greifswaldin piirikuntaan ja etelässä Brandenburgin osavaltioon.


title: Ditioniitti

text: Ditioniitti (SO) on yksi rikin oksoanioneista. Sen voidaan katsoa syntyvän pysymättömän ditionihapokkeen protolysoituessa. Ditioniitti-ionissa rikin hapetusluku on +III.


title: Ditioniitti

text: Diotioniitti-ionin rakenteessa poikkeuksellista muihin rikin oksoanioneihin on rikkiatomien välinen sidospituus, joka on ionissa 239 ppm (laskennallinen kahden rikkiatomin välisen sidoksen pituus on 208 ppm). Tämän vuoksi sidos on heikko ja rikkoutuu helposti. Rikkiatomeihin kiinnittyneet hapiatomit ovat kohdakkaisessa konformaatiossa toisiinsa nähden. Ditioniitti-ioni on tasapainossa SO-radikaalianionin kanssa.


title: Ditioniitti

text: Ditioniitti-ioni on voimakas pelkistin ja teollisuudessa käytetään tähän tarkoitukseen paljon natriumditioniittia. Ditioniitti-ioni pelkistää muun muassa veteen liuenneen hapen ja eräät raskasmetalli-ionit, kuten Cu, Ag ja Pb pelkistyvät metalleiksi. Ditioniitti-ioni myös disproportioituu happamissa liuoksissa helposti sulfiitti- ja tiosulfaatti-ioneiksi.


title: Ditioniitti

text: Ditioniitteja valmistetaan tyypillisesti pelkistämällä sulfiittiliuoksia hienojakoisen sinkin tai natriumin ja elohopean amalgaaman avulla tai sähkökemiallisesti. Teollisuudessa pelkistimenä voidaan käyttää myös natriumborohydridiä, jolloin diotioniittiioni muodostetaan "in situ". Kidevedellisistä ditionaateista voidaan poistaa kuumentamalla kidevettä, mutta kidevedettömät ditioniitit hajoavat kuumennettaessa.


title: Verlan seutu

text: Verlan seutu on alue Pohjois-Kymenlaaksossa Kouvolassa. Seutua yhdistää Verlan seudun kyläyhdistys. Alueen keskus on Verlan entinen tehdaskylä, jossa toiminut puuhiomo ja pahvitehdas on museoitu ja liitetty UNESCOn maailmanperintöluetteloon. Muita alueen kyliä ovat vanha maatalouskylä Pyörylä, likeinen Nisus sekä Palojärvi ja Pahasaari. Kylät sijaitsevat pääosin entisen Jaalan kunnan alueella, mutta kyläyhdistys toimii myös entisen Valkealan kunnan puolella alueella, joka on aiemminkin ollut Verlaa tai tiiviisti sidoksissa siihen. Alueella asuu vakituisesti noin 200 henkilöä, mutta kesäisin väkimäärä moninkertaistuu mökkiläisten ja museovieraitten myötä.


title: Verlan seutu

text: Verlan seutu valittiin Kymenlaakson vuoden kyläksi 2013.


title: Vorpommern-Greifswald

text: Vorpommern-Greifswald on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 927 neliökilometriä ja asukasluku 239 291 vuonna 2012. Piirikunnan pääkaupunki on Greifswald. Piirikunta luotiin 2011 yhdistämällä vanhoja alueita.


title: Vorpommern-Greifswald

text: Vorpommern-Greifwald rajautuu lännessä Mecklenburgische Seenplatten ja Vorpommern-Rügenin piirikuntiin, pohjoisessa Itämereen, idässä Puolaan ja etelässä Brandenburgin osavaltioon.


title: Vorpommern-Rügen

text: Vorpommern-Rügen () on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 188 neliökilometriä ja asukasluku 223 718 (2012). Vorpommern-Rügenin pääkaupunki on Stralsund. Piirikunta luotiin 2011 yhdistämällä vanhoja alueita.


title: Vorpommern-Rügen

text: Vorpommern-Rügen sijaitsee Itämeren rannalla ja rajautuu etelässä lännestä itään lueteltuna Rostockin, Mecklenburgische Seenplatten ja Vorpommern-Greifswaldin piirikuntiin. Piirikuntaan kuuluu Saksan suurin saari Rügen.


title: Gembloux’n taistelu

text: Gembloux’n taistelu käytiin Saksan ja Ranskan joukkojen välillä 14.–15. toukokuuta 1940 Gembloux’n alueella Belgiassa toisessa maailmansodassa.


title: Gembloux’n taistelu

text: Ranska oli sijoittanut 1. armeijansa puolustukseen Gembloux’n ja Wavren väliselle linjalle. Ranskan panssarijoukot muodostivat eteentyönnetyn varmistuslinjan Hannutin alueelle tehtävänään viivyttää eteneviä saksalaisjoukkoja. Samanaikaisesti Gembloux’hun valmisteltiin pääpuolustuslinjaa. Hannutin taistelun jälkeen alkoi kaksipäiväinen taistelu, jossa ranskalaiset estivät Saksan 6. armeijan etenemisen. Ranskan 1. armeija joutui kuitenkin vetäytymään jouduttuaan saarrostusuhan alaiseksi aina Lilleen saakka.


title: Gembloux’n taistelu

text: Saksan joukot koostuivat Erich Hoepnerin XVI armeijakunnasta ja Viktor von Schwedlerin IV armejakunnasta. XVI armeijakuntaan kuuluivat 3. ja 4. panssaridivisioona, 20. motorisoitu jalkaväkidivisioona ja 35. jalkaväkidivisioona. Armeijakunnan oikealla puolella etenivät IV armeijakunnan 31., 7. ja 18. jalkaväkidivisioonat.


title: Gembloux’n taistelu

text: Horst Stumpfin komentamaan 3. panssaridivisioonaan kuului 3. panssariprikaati, jonka vahvuus oli ollut 10. toukokuuta hyökkäyksen alkaessa 343 panssarivaunua, joista 117 PzKw I, 129 PzKw II, 42 PzKw III, 26 PzKw IV sekä 27 esikuntavaunuja. Divisioonaan kuului lisäksi 3. motorisoitu jalkaväkiprikaati, tykistörykmentti ja divisioonajoukot. Johann-Joachim Steverin 4. panssaridivisioonan 5. panssariprikaatin vahvuus oli ollut hyökkäyksen alkaessa 36 panssarirykmentillä 66 PzKwI, 55 PzKw II, 20 PzKw III, 12 PzKw IV ja 5 esikuntavaunua ja 35. panssarirykmentillä 69 PzKw I, 50 PzKw II, 20 kpl PzKw III, 12 kpl PzKw IV ja 5 esikuntavaunua. Divisioonaan kuuluivat lisäksi 4. motorisoitu kivääriprikaati, tykistörykmentti ja divisioonajoukot.


title: Gembloux’n taistelu

text: Saksan 4. panssaridivisioona läpäisi Dyle-linjan 14. toukokuuta Ernagen alueella tukenaan 35. ja 20. motorisoidut jalkaväkidivisioonat. Panssaridivisioona eteni suojaten vasemman sivustansa tiedustelu-, konekivääri- ja panssarintorjuntapataljoonilla. Hieman ennen puoltapäivää panssarirykmentti 35:n 8. komppania hyökkäsi Baudesetistä kohti Ernagen eteläpuoliselle rautatielinjalle, mutta hyökkäys pysähtyi yhdeksän vaunun tuhoon. Komppania vetäytyi lähtöasemiinsa. 6. komppania ei kyennyt auttamaan tykkitulen vuoksi.


title: Iurie Leancă

text: Iurie Leancă (s. 20. lokakuuta 1963 Tšimišlija, Moldavian SNT, Neuvostoliitto) on moldovalainen poliitikko.


title: Iurie Leancă

text:
Leancă oli Moldovan pääministeri huhtikuusta 2013 helmikuuhun 2015.
Hän nousi tehtävään virkaatekevänä pääministerinä perustuslaillisen oikeuden estettyä entisen pääministeri Vlad Filatin nimityksen uudelleen, kun hänet oli erotettu korruptiosyytteiden vuoksi. Presidentti Nicolae Timofti nimitti Leancăn virallisesti hallituksenmuodostajaksi 15. toukokuuta.
Leancă oli toiminut Filatin hallituksen ulkoministerinä 2009–2013.


title: Iurie Leancă

text: Leancă kuuluu ex-pääministeri Filatin johtaman Moldovan liberaalidemokraattisen puolueen (PLDM) avainhenkilöihin.


title: Iurie Leancă

text: Vuonna 2017 hänet nimitettiin Pavel Filipin hallituksen varapääministeriksi erityisalanaan euroopan integrasatio.


title: Adenau

text: Adenau on kunta Saksassa Rheinland-Pfalzin osavaltiossa. Se kuuluu Ahrweilerin piirikuntaan.


title: Adenau

text: Kunnassa oli vuoden 2011 lopulla 2 802 asukasta.


title: Adenau

text: Kunnan alueella sijaitsee maailmankuulu Nürburgring-moottorirata, jossa on järjestetty Formula 1 -osakilpailu yli neljäkymmentä kertaa. Lisäksi moottoriradan alueella järjestetään vuosittain Rock am Ring -musiikkifestivaali, joka kerää alueelle jopa yli 100 000 vierailijaa.


title: Australobarbarus

text: Australobarbarus (nimen merkitys: "”eteläinen ulkolainen”") on sukupuuttoon kuollut dikynodontteihin kuuluva terapsidisuku, joka eli myöhäisellä permikaudella Wuchiaping-vaiheen aikana. Sukuun luetaan kaksi lajia.


title: Australobarbarus

text: "Australobarbarus" oli keskikokoinen dikynodontti, joka kuuluu Cryptodontia-ryhmään ja heimoon Oudenodontidae. Australobarbaruksen kallon pituus on noin 15–20 senttimetriä. Tämän terapsidin fossiileja on löydetty Venäjältä. "Australobarbarus" muistuttaa Etelä-Afrikasta löydettyä "Tropidostoma"-sukua.


title: Helsingin urheilutalo

text: Helsingin urheilutalo, jota usein sanotaan myös lyhemmin Urheilutaloksi, on Helsingin Alppiharjussa Helsinginkadun varrella sijaitseva keltatiilinen rakennus, jossa on useita urheiluhalleja. Lisäksi siinä on toimistotiloja, hotelli, ravintola ja teatterisali.


title: Helsingin urheilutalo

text: Helsingin urheilutalo valmistui vuonna 1961 Aili ja Niilo Pulkan suunnittelemana. Rakennushankkeen oli käynnistynyt Työväen urheiluliiton perustama Urheiluopistosäätiö, ja rakennustoimikuntaa johti Jalmari Laakso. Rakennuksen valmistuessa sitä pidettiin Suomen ensimmäisenä modernina urheilutalona. Nykyään kiinteistön omistaa Kiinteistö Oy Helsinginkatu 25, mutta siinä toimivia urheiluhalleja ylläpitää Urheiluhallit Oy.


title: Helsingin urheilutalo

text: Urheilutalossa on uimahalli, palloiluhalli, kuntosali ja keilahalli, ja niiden yhteydessä toimii kahvila Pelinainen. Uima-allas on 25 metriä pitkä ja 6 metriä leveä, ja hallissa on myös lastenallas. Lisäksi siellä on 25 ja 50 metrin pituiset ampumaradat sekä kokoustiloja. Palloiluhallissa on myös kiinteä katsomo, johon mahtuu 860 henkilöä.


title: Helsingin urheilutalo

text: Rakennus käsittää kokonaisen korttelin, jota rajoittavat Helsinginkatu, Kirstinkatu, Josafatinkatu ja Läntinen Brahenkatu. Urheilutilojen lisäksi sen alakerrassa on myös ravintola ja R-kioski sekä Ryhmäteatterin teatterisali. Rakennuksen Läntisen Brahenkadun puoleinen siipi on sen muita osia korkeampi, kahdeksankerroksinen. Sen ylimmissä kerroksissa toimii Cumulus-hotelli Olympia. Lisäksi siinä ovat Suomen setlementtiliiton toimitilat.


title: Helsingin urheilutalo

text: Ennen Urheilutalossa ovat toimineet myös tanssiravintola Josafat, Kukkurakauppa ja Helsingin kauneudenhoitoalan ammattikoulu. Nykyinen Ryhmäteatterin sali oli alun perin elokuvateatteri, Kino Helsinki. Vuosina 1983-1999 se oli Teatterikorkeakoulun käytössä. Ryhmäteatteri muutti tiloihin vuonna 2006.


title: Helsingin urheilutalo

text: Urheiluhallit Oy aikoi 1970-luvun alussa rakentaa Urheilutaloon laajan lisärakennuksen sen länsipuolelle, Josafatin kallioiden alueelle. Suunnitelma hylättiin kuitenkin lähistön asukkaiden vastustuksen vuoksi.


title: Andreas Morczinietz

text: Andreas Morczinietz (s. 11. maaliskuuta 1978 Wolfratshausen) on saksalainen jääkiekkoilija, pelipaikaltaan laitahyökkääjä. Hän edustaa tällä hetkellä Saksan kolmanneksi korkeimmalla sarjatasolla Oberligassa pelaavaa Hannover Scorpionsia.


title: Andreas Morczinietz

text: Pääsarjatasolla Morczinietz on edustanut myös Kölner Haiea sekä Grizzly Adams Wolfsburgia. Hän jäi Hannover Scorpionsin joukkueeseen seuran jouduttua talousvaikeuksiin ja pudottauduttua kaksi sarjatasoa alemmas kaudeksi 2013–2014. Morczinietzin pikkuveli Martin Morczinietz on myös jääkiekkoilija, joskin hän pelaa maalivahtina.


title: Andreas Morczinietz

text: Maajoukkuetasolla Morczinietz on edustanut kotimaataan Saksaa neljästi MM-kisoissa sekä Salt Lake Cityn olympiaturnauksessa vuoden 2002 talviolympialaisissa.


title: Vanders

text: Vanders on länsivantaalainen uimaseura, joka on perustettu 2014. Uimaseuran nimi tulee englanninkielisen sanan "wonder" ja kaupungin Vantaa sanojen yhdistämisestä. Vanders syntyi kolmen uimaseuran (Poseidons ry, Vantaan Uimarit ja Vantaan Vesikot) yhdistyessä. Alun perin koko Vantaan alueella toiminut seura pienensi toimintansa kattamaan vain länsivantaalaiset uimahallit, poikkeuksena kilpauinnin hajanaiset vuorot Tikkurilan uimahallissa.


title: Vanders

text: Seuran kotiallas on Myyrmäen Uimahalli. Uimaseura toimii myös Tikkurilan ja Martinlaakson uimahalleissa.


title: Vanders

text: Uimaseura järjestää uintiin liittyvää toimintaa miltei kaikenikäisille - vauvauinneista senioreille saakka. Vanders on myös menestyksekäs kilpauintiseura. Yhdistyksen uimarit saivat esimerkiksi vuoden 2013 SM-uinneista useita mitaleja.


title: Parchim

text: Parchim on kaupunki Mecklenburg-Etu-Pommerin osavaltiossa Pohjois-Saksassa. Se on Ludwigslust-Parchimin piirikunnan pääkaupunki. Kaupungin asukasluku oli 17 174 vuonna 2012.


title: Grevesmühlen

text: Grevesmühlen on kaupunki Mecklenburg-Etu-Pommerin osavaltiossa Pohjois-Saksassa. Se on Nordwestmecklenburgin piirikunnan pääkaupunki. Kaupungin asukasluku oli 10 621 vuonna 2012. Itämeri sijaitsee noin 15 kilometriä kaupungista pohjoiseen.


title: Bad Doberan

text: Bad Doberan on kaupunki Mecklenburg-Etu-Pommerin osavaltiossa Pohjois-Saksassa. Se on entinen Bad Doberanin piirikunnan pääkaupunki. Vuodesta 2011 lähtien se on kuulunut Rostockin piirikuntaan. Kaupungin asukasluku oli 10 427 vuonna 2012.


title: Demmin

text: Demmin on kaupunki Mecklenburg-Etu-Pommerin osavaltiossa Koillis-Saksassa. Se on entinen Demminin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 11 542 vuonna 2012.


title: Viides valta

text: Viides valta () on vuonna 2013 ensi-iltansa saanut draamallinen jännityselokuva, joka perustuu osittain Daniel Domscheit-Bergin kirjaan "Inside WikiLeaks: My Time with Julian Assange and the World's Most Dangerous Website" sekä brittiläisten toimittajien David Leighin ja Luke Hardingin kirjaan "WikiLeaks: Inside Julian Assange's War on Secrecy". Elokuvan on ohjannut Bill Condon. Sen pääosissa ovat Benedict Cumberbatch ja Daniel Brühl.


title: Neustrelitz

text: Neustrelitz on kaupunki Mecklenburg-Etu-Pommerin osavaltiossa Koillis-Saksassa. Se on entinen Mecklenburg-Strelitzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 20 322 vuonna 2012.


title: Euro Hockey Tour 1996–1997

text: Euro Hockey Tourin kausi 1996–1997 oli sarjan ensimmäinen kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.


title: Aasiankoskikara

text: Aasiankoskikara ("Cinclus pallasii") on koskikarojen heimoon kuuluva varpuslintu.


title: Aasiankoskikara

text: Aasiankoskikaraa tavataan laajalla alueella Aasiassa. Sen levinneisyysalue kulkee Kazakstanin itäosista Afganistanin ja Pohjois-Intian kautta Kaakkois-Aasian pohjoisosiin ja sieltä Kiinan itäosien kautta Kamtšatkan niemimaalle. Lajin kannan kokoa ei tiedetä, mutta sen on kuvattu olevan yleinen ja laajalle levinnyt. Sen kannankehitys on vakaa, ja laji on luokiteltu elinvoimaiseksi.


title: Manuel Olmedo

text: Manuel Olmedo (s. 17. toukokuuta 1983 Sevilla) on espanjalainen keskimatkojen juoksija. Olmedo saavutti pronssia 1 500 metrin juoksussa Barcelonan EM-kilpailuissa 2010 ja kultaa samalla matkalla sisäratojen EM-kilpailuissa Pariisissa 2011. Lisäksi hän on sijoittunut 1 500 metrillä neljänneksi Daegun MM-kilpailuissa 2011. 800 metrillä Olmedo on ollut välierissä Osakan MM-kisoissa ja Pekingin olympialaisissa 2008.


title: Manuel Olmedo

text: Olmedon ennätys 800 metrillä on 1.44,56 ja 1 500 metrillä 3.34,44.


title: Andienkoskikara

text: Andienkoskikara ("Cinclus leucocephalus") on koskikarojen heimoon kuuluva varpuslintu.


title: Andienkoskikara

text: Andienkoskikaraa tavataan Etelä-Amerikassa Venezuelasta Ecuadorin ja Perun kautta Bolivian keskiosiin. Sen on kuvattu olevan melko yleinen, mutta laikuttaisesti levinnyt. Lajin kannankehitys on vakaa, ja se on luokiteltu elinvoimaiseksi.


title: Argentiinankoskikara

text: Argentiinankoskikara ("Cinclus schulzii") on koskikarojen heimoon kuuluva varpuslintu.


title: Argentiinankoskikara

text: Argentiinankoskikaraa tavataan Pohjois-Argentiinassa ja Etelä-Boliviassa. Se on luokiteltu vaarantuneeksi, koska sen populaatio on pieni, sirpaloitunut ja vähenemässä. Lajin kannaksi arvioidaan 3 000–4 000 yksilöä.


title: Daniel Estulin

text: Daniel Estulin (s. 1966 Vilna, Liettua) on kirjailija ja puhuja, jonka pääasiallinen kiinnostuksenkohde on Bilderberg-ryhmä. Hän on julkaissut kirjoja aiheesta sekä englanniksi että espanjan kielellä.


title: Eisarena Wolfsburg

text: Eisarena Wolfsburg on vuonna 2006 avattu monitoimihalli Wolfsburgissa, Saksassa. Sen katsojakapasiteetti on 4 668 katsojaa.


title: Eisarena Wolfsburg

text: Areenan pääkäyttäjä on Saksan jääkiekon pääsarjassa DEL-liigassa pelaava Grizzly Adams Wolfsburg. Joukkueen käyttämä edellinen areena ei täyttänyt DEL:in kriteerejä, joten Wolfsburg joutui pelaamaan yhden kauden alemmalla sarjatasolla uuden areenan valmistumista odottaessa.


title: Curt Frenzel Stadium

text: Curt Frenzel Stadium on vuonna 1938 avattu stadion Augsburgissa, Saksassa. Sen katsojakapasiteetti on 7 774 katsojaa.


title: Curt Frenzel Stadium

text: Areenan pääkäyttäjä on Saksan jääkiekon pääsarjassa DEL-liigassa pelaava Augsburger Panther. Stadion on ainutlaatuinen huipputason jääkiekossa, sillä siinä ei ole ollenkaan seiniä vaan pelkkä katto. Se on siis hyvin lähellä ulkoilmaareenaa.


title: Curt Frenzel Stadium

text: Stadion on nimetty seuran entisen puheenjohtajan Curt Frenzelin mukaan, joka kuoli vuonna 1970.


title: Pekka Häyry

text: Pekka Juha Häyry (s. 1939) on suomalainen lääkäri ja ollut Helsingin yliopiston elinsiirtokirurgian ja -immunologian henkilökohtainen ylimääräinen professori. Hänen tutkimusalaansa on ollut kokeellinen patologia ja elinsiirrot. Hänelle myönnettiin 1988 Matti Äyräpää -palkinto ja vuonna 2006 elinsiirtoalan merkittävä palkinto Sir Peter Medawar -palkinto. Häyry toimii yliopiston kliinisteoreettiseen laitokseen kuuluvan transplantaatiolaboratorion esimiehenä..


title: Pekka Häyry

text: Häyry on toiminut The Transplantation Societyn johtotehtävissä, kuten seuran presidenttinä 1996–1998. Vuodesta 2002 hän on ollut Calgaryn yliopiston kliinisen kirurgian ja patologian professori.


title: Pekka Häyry

text: Häyry valittiin Suomalaisen Tiedeakatemian jäseneksi vuonna 1989.


title: Pekka Häyry

text: Häyry jäi eläkkeelle 2008.


title: Mathias Niederberger

text: Mathias Niederberger (s. 26. marraskuuta 1992 Düsseldorf) on saksalainen jääkiekkoilija, pelipaikaltaan maalivahti. Hän edustaa DEL:ssa pelaavaa Düsseldorfer EG:tä. Uransa alkuvaiheessa Niederberger pelasi kahden kauden ajan Pohjois-Amerikassa juniorikiekkoa OHL-seura Barrie Coltsissa.


title: Mathias Niederberger

text: Hänen isänsä Andreas Niederberger on entinen olympiatason jääkiekkoilija, joka on valittu Saksan jääkiekon "Hall of Fameen".


title: FC Ingolstadt 04

text: Fußball-Club Ingolstadt 04 e.V., tunnetaan yleisesti nimellä FC Ingolstadt 04 on saksalainen jalkapalloseura Ingolstadtin kaupungista. Seura perustettiin vuonna 2004, kun "ESV Ingolstadt" ja "MTV Ingolstadt" yhdistyivät yhdeksi fuusioseuraksi.


title: FC Ingolstadt 04

text: Kaudeksi 2013–2014 seura nousi Saksan toiseksi korkeimmalle sarjatasolle 2. Bundesliigaan voitettuaan edellisen kauden lopulla ratkaisevassa karsintaottelussa Hansa Rostockin. Kaudella 2014–2015 joukkue voitti 2. Bundesliigan mestaruuden ja nousi historiansa ensimmäistä kertaa pääsarjaan, jossa se pelasi kaksi kautta 2015–2017.


title: FC Ingolstadt 04

text: Paikallinen autonvalmistaja Audi omistaa Ingolstadtin jalkapallostadionin ja harjoituskeskuksen sekä 20 % itse seurasta toimien samalla sen pääsponsorina.


title: Peter Medawar -palkinto

text:
Peter Medawar -palkinto on merkittävin elinsiirtoalalla myönnettävä palkinto. Palkinto on perustettu 1990 Peter Medawarin kunniaksi, ja se jaetaan joka toinen vuosi. Ensimmäiset palkitut vuonna 1990 olivat Jacques Miller James L. Gowans.
Palkinnon on vuonna 2006 saanut professori Pekka Häyry. Yhdessä hänen kanssaan palkinnon saivat professorit Peter Morris ja Carl-Gustav Groth


title: Marco Weber

text: Marco Weber -nimisiä henkilöitä ovat:


title: Retroactive Abortion

text: Retroactive Abortion on yhdysvaltalaisen grindcoreyhtyeen Venomous Conceptin ensimmäinen studioalbumi. Se julkaistiin 29. kesäkuuta 2004 levymerkillä Ipecac Recordings.


title: Poisoned Apple

text: Poisoned Apple on yhdysvaltalaisen grindcore -yhtyeen Venomous Conceptin toinen studioalbumi. Se julkaistiin vuonna 2008 levymerkillä Century Media Records.


title: Yrjö-Paavo Häyrynen

text: Yrjö-Paavo Häyrynen (14. marraskuuta 1933 Johannes – 30. maaliskuuta 2014 Hämeenlinna) oli suomalainen psykologi ja vuodesta 1973 eläkkeelle siirtymiseensä asti Joensuun yliopiston psykologian professori. Hänen tutkimusalojaan olivat koulutettavuus, luovuus ja yhteiskunnallisten tekijöiden vaikutus yksilön kykyihin.


title: Yrjö-Paavo Häyrynen

text: Häyrynen kehitti 1970-luvun aikana psykologiasta omaperäisen yhteiskuntatieteellisesti suuntautuneen tulkinnan, jota hän kutsui "makropsykologiaksi". Käsite ei vakiintunut yleiseen käyttöön, mutta Joensuun yliopistossa myöhemmin tehty koulutettavuuden ja elämänkulun tutkimus edustaa pitkälti "makropsykologian" käsitteessä viitoitettua psykologista ajattelutapaa.


title: Sound Explosion Band

text: Sound Explosion Band on Soul Captain Bandin raunioista vuonna 2007 noussut helsinkiläinen reggae-orkesteri, joka on tullut tunnetuksi erityisesti suomen eturivin reggae-artistien keikkayhtyeenä. Yhtye on keikkaillut aktiivisesti yhdessä muun muassa Jukka Pojan, Raappanan, Puppa J:n, sekä Nopsajalan kanssa.


title: Sound Explosion Band

text: Sound Explosion Bandiltä ei ole julkaistu pitkäsoittoa, mutta yhtye on ollut mukana muun muassa Raappanan Tuuliajolla-albumilla, sekä Jukka Pojan albumeilla Kylmästä lämpimään ja Yhdestä puusta Lisäksi:


title: Elvijs Biezais

text: Elvijs Biezais (s. 30. kesäkuuta 1991 Riika, Latvian SNT, Neuvostoliitto) on latvialainen jääkiekkoilija, joka pelaa Kazakstanin mestaruussarjaa Arlan Kokshetaussa. Hän on pelipaikaltaan keskushyökkääjä.


title: Elvijs Biezais

text: Biezais pelasi ensimmäiset miesten pelinsä 16-vuotiaana SK Riiassa kaudella 2007–2008 Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kauden 2009–2010 Biezais edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa.


title: Elvijs Biezais

text: Kaudeksi 2010–2011 Biezais siirtyi HK Riian joukkueeseen, Venäjän nuorten sarjaan, MHL:ään. Hän oli kaudella 2011–2012 joukkueen toiseksi paras pistemies Roberts Lipsbergsin kanssa tehoilla 13+15=28. Kaudella 2012–2013 Biezais debytoi Dinamo Riian KHL-joukkueessa, jossa hän teki kauden aikana 39 runkosarja- ja 13 Nadežda Cupin ottelussa yhden syöttöpisteen. Biezais voitti Dinamon mukana KHL:n pudotuspelien ulkopuolelle jääneiden joukkueiden välisen Nadežda Cupin.


title: Elvijs Biezais

text: Elokuussa 2013 Biezais lainattiin koko kauden 2013–2014 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Marraskuussa 2014 hän siirtyi Kazakstanin mestaruussarjassa pelaavan Arlan Kokshetaun paitaan oltuaan alkukauden 2014–2015 ilman sopimusta. Biezais eteni joukkueen kanssa aina finaaleihin, mutta mestaruuden vei kuitenkin Irtyš Pavlodar otteluvoitoin 4–1.


title: Elvijs Biezais

text: Biezais pelasi alle 20-vuotiaiden I-divisioonan MM-kilpailuissa vuonna 2011, jolloin hän voitti A-lohkon kultaa ja oli nostamassa Latviaa seuraavaksi vuodeksi pääsarjaan. Biezais pelasi myös alle 18-vuotiaiden I-divisioonan MM-kilpailuissa vuonna 2009 voittaen B-lohkon kultaa. Hänet palkittiin turnauksessa Latvian parhaana pelaajana.


title: Elvijs Biezais

text: Latvian A-maajoukkueessa Biezais on pelannut 11 ottelua tehden yhden maalin.


title: The Paradigm Shift

text: The Paradigm Shift on yhdysvaltalaisen Korn-yhtyeen yhdestoista studioalbumi. Se julkaistiin lokakuussa 2013.


title: The Paradigm Shift

text: Albumi nousi Suomen virallisen listan sijalle 22.


title: The Path of Totality

text: The Path of Totality on yhdysvaltalaisen Korn-yhtyeen kymmenes studioalbumi. Se julkaistiin joulukuussa 2011.


title: The Path of Totality

text: Albumi nousi Suomen virallisen listan sijalle 36.


title: Mike Glennon

text: Mike Glennon (s. 12. joulukuuta 1989 Fairfaxin piirikunta, Virginia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Tampa Bay Buccaneersissa.


title: Mike Glennon

text: Glennon vaihdettiin tulokaskautensa kolmannella viikolla Buccaneersin aloittavaksi pelinrakentajaksi, edellisen ykkösen Josh Freemanin hapuilevien otteiden jälkeen. Lopulta Freeman myös vapautettiin sopimuksestaan lokakuun 2013 alussa, jolloin Glennonin lisäksi seuraan jäi hänen lisäkseen pelinrakentajaosastolle ainoastaan Dan Orlovsky.


title: Mike Glennon

text: Ennen ammattilaisuraansa Glennon pelasi yliopistojalkapalloa Pohjois-Carolinan osavaltionyliopiston joukkueessa. Hän oli kolmannen kierroksen varaus vuoden .


title: Brian Hoyer

text: Brian Axel Hoyer (s. 13. lokakuuta 1985 Lakewood, Ohio) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan San Francisco 49ersissa, ja on edustanut ammattilaisurallaan useampaa seuraa.


title: Brian Hoyer

text: Hoyer teki varaamattomana pelaajan sopimuksen New England Patriotsin kanssa kaudelle 2009. Hoyer pelasi kolme kautta Tom Bradyn varamiehenä, kunnes Patriots vapautti Hoyerin sopimuksesta. Hoyer teki sopimuksen kesken kauden 2012 Pittsburgh Steelersin kanssa, jonka molemmat pelinrakentajat olivat loukkaantuneet. Hoyer oli kuitenkin vain varamiehenä Steelersissä, ja kolmen viikon kuluttua hänet laitettiin vapaiden pelaajien waivers-listalle, josta Arizona Cardinals poimi hänet. Kauden viimeisessä ottelussa Hoyer sai ensimmäistä kertaa olla aloittavassa kokoonpanossa.


title: Brian Hoyer

text: Cardinals vapautti kauden jälkeen Hoyerin sopimuksesta, ja hän teki kaksivuotisen sopimuksen Cleveland Brownsin kanssa. Hoyerista tuli Brownsin aloittava pelinrakenta kolmannella viikolla kun Brandon Weeden loukkaantui. Hoyer pelasi kolme ottelua kunnes hän loukkaantui itsekin. Hoyer oli Brownsin aloittava pelinrakentaja kauden 2014, jonka jälkeen hänen sopimuksensa päättyi.


title: Brian Hoyer

text: Hoyer teki kaksivuotisen sopimuksen Houston Texansin kanssa, ja kisasi kauden aikana Ryan Mallettin kanssa aloittavan pelinrakentajan roolista. Lopulta Hoyer vakiinnutti roolinsa aloittavana, mutta surkean pudotuspeliottelun jälkeen Texans purki Hoyerin sopimuksen. Hoyer siirtyi kauden mittaisella sopimuksella Chicago Bearsin kaudeksi 2016. Bearsin aloittavan pelinrakentajan Jay Cutlerin loukkaannuttua Hoyerista tuli aloittava. Kauden puolivälissä Hoyerin vasen käsi murtui taklaustilanteessa, mikä päätti hänen pelikautensa.


title: Brian Hoyer

text: Bears ei jatkanut sopimusta Hoyerin kanssa, joten hän siirtyi kahden vuoden sopimuksella San Francisco 49ersiin.


Ukrainan vallankumouksellinen kapinallisarmeija (, , tunnettu myös nimillä Mahnolaiset ja Musta armeija) oli Venäjän sisällissodan ja Ukrainan itsenäisyyssodan aikana vuosina 1918–1921 toiminut anarkistinen armeija. Sen johtohahmona pidetään tunnettua ukrainalaista anarkistia Nestor Mahnoa. Armeija koostui pääosin Ukrainan ja Krimin alueiden talonpojista sekä työläisistä.
Ukrainan vallankumouksellisen kapinallisarmeijan edeltäjä oli lokakuun vallankumouksen jälkeen vuonna 1917 muodostettu Musta kaarti, jonka yksiköt sulautuivat kapinallisarmeijaan kevääseen 1919 mennessä. Armeijan tavoitteena oli luoda anarkistinen valtioton yhteiskunta Ukrainan ns. Vapaaseen territorioon, jota armeija hallitsi. Se suojeli myös territorion alueelle muodostettuja anarkososialistisia kommuuneja.


title: Ukrainan vallankumouksellinen kapinallisarmeija

text: Kapinallisarmeija koostui muiden tuon ajan armeijoiden tavoin jalka- ja ratsuväestä sekä tykistöstä. Kapinallisarmeijan ratsuväkeä pidetään parhaana Venäjän sisällissotaan osallistuneena ratsuväen osastona. Armeijan vahvuus vaihteli sodan eri vaiheissa noin 15 000 ja 110 000 miehen välillä. Suurimmillaan lukumäärä oli vuoden 1919 lopulla, kun kapinallisarmeijaan liittyi valtaosa 40 000 puna-armeijan sotilaasta, jotka jäivät Krimille bolševikkien pääjoukkojen vetäytyessä Ukrainasta.


text: Ensimmäisen maailmansodan loppuvaiheessa anarkistien sissiryhmät ottivat haltuunsa suuret määrät aseistusta sekä muuta sotamateriaalia Ukrainasta vetäytyviltä Itävalta-Unkarin ja Saksan keisarikunnan joukoilta. Armeijan ongelmaksi tuli myöhemmin aseiden ja ammusten puute, koska se ei hallinnut niitä valmistavia tuotantolaitoksia. Näin ollen kapinallisarmeija sai täydennystä ainoastaan vihollisjoukoilta jääneestä materiaalista.


text:
Kapinallisarmeija oli organisoitu anarkistisen ihanteen mukaisesti ilman perinteistä komentoketjua tai upseeristoa. Päätökset tehtiin demokraattisesti erityisissä sotilasneuvostoissa sekä suuremmissa yleiskokouksissa. Upseereiden sijaan oli johtohenkilöitä, jotka valittiin äänestyksillä ja heitä myös vaihdettiin säännöllisesti. Myöskään perinteistä sotilaskuria ei ollut.
Mustan armeijan tunnuslauseita olivat ""Vapaus tai kuolema!"" sekä ""Maa talonpojille, tehtaat työläisille!"". Ne oli yleensä kirjailtu suuriin mustiin lippuihin, jotka antoivat armeijalle yhden sen lempinimistä. Kapinallisarmeijan varsinainen tunnuslippu oli sama kuin vapaalla territoriolla: mustalla pohjalla pääkallo ja sääriluut sekä teksti ""Kuolema kaikille, jotka seisovat työväenluokan vapauden tiellä"".


text: Kapinallisarmeija taisteli aluksi yhdessä bolševikkien kanssa Venäjän valkoista armeijaa vastaan ja onnistui kukistamaan kenraali Anton Denikinin johtamat Etelä-Venäjän armeijan joukot marraskuussa 1919. Jotkut historioitsijat ovat arvelleet, että ilman anarkistien voittoa Umanin kaupungin lähistöllä käydyssä Peregonovkan taistelussa syyskuussa 1919, valkoisten joukot olisivat edenneet Moskovaan saakka ja kukistaneet bolševikkihallinnon.


text: Denikinin joukoista saadun voiton jälkeen bolševikit kieltäytyivät tekemästä yhteistyötä Mahnon anarkistijoukkojen kanssa ja lähettivät kaksi Tšekan agenttia yrittämään hänen murhaansa kesäkuussa 1920. Samana vuonna puna-armeijan komissaari Lev Trotski aloitti terrorin ja määräsi tuhansia Mahnoa tukevia talonpoikia teloitettavaksi. Trotski veti puna-armeijan osastot pois eteläiseltä rintamalta, jolloin Krimillä olleet tsaarille uskolliset kasakat etenivät vapaasti Ukrainan eteläosiin. Trotski tarjosi mahnolaisille yhteistyötä uudelleen syksyllä 1920. Mahno allekirjoitti lokakuussa sopimuksen, joka sisälsi muun muassa Neuvosto-Venäjällä vangittujen anarkistien armahduksen.


text: Kapinallisarmeija kukisti kasakat ja kenraali Pjotr Wrangelin komentamat Etelä-Venäjän armeijan rippeet marraskuuhun 1920 mennessä. Samaan aikaan Mahnon lähimpiä miehiä osallistui neuvotteluihin Trotskin tarjoamasta uudesta liittosopimuksesta, koska bolševikit eivät olleet noudattaneet ja ratifioineet edellistä sopimusta. Anarkistien delegaatiot vangittiin ja teloitettiin. Kapinallisarmeija jatkoi taistelua bolševikkeja vastaan elokuuhun 1921 saakka, jonka jälkeen Mahno sekä osa anarkisteista pakeni rajan ylitse Romaniaan.


title: Jalkapallon naisten SM-sarjakausi 1997

text: Jalkapallon naisten SM-sarjakausi 1997 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Malmin Palloseura ja pronssia FC United Pietarsaaresta.


title: Jalkapallon naisten SM-sarjakausi 1997

text: Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen ylemmän loppusarjan ja neljä viimeistä yksinkertaisen alemman loppusarjan. Alkusarjan tulokset otettiin huomioon. Alemman loppusarjan viimeinen joukkue Lemlands IF putosi suoraan Ykköseen. Toiseksi viimeinen Porrassalmen Urheilijat -62 karsi paikasta SM-sarjaan Ykkösen lohkovoittajien karsinnassa hävinneen FC Kuusysin kanssa. FC Kuusysi nousi SM-sarjaan.FC Kuusysi nousi SM-sarjaan yhteismaalein 2–0.


title: Jalkapallon naisten SM-sarjakausi 1997

text: 19 maalia


title: Jalkapallon naisten SM-sarjakausi 1997

text: 18 maalia


title: Jalkapallon naisten SM-sarjakausi 1997

text: 15 maalia


title: Jalkapallon naisten SM-sarjakausi 1997

text: 14 maalia


title: Jalkapallon naisten SM-sarjakausi 1997

text: 12 maalia


title: Jalkapallon naisten SM-sarjakausi 1997

text: 11 maalia


title: Jalkapallon naisten SM-sarjakausi 1997

text: 10 maalia


title: Saarinmaan offensiivi

text: Saarinmaan offensiivi oli Ranskan suorittama hyökkäys Saksan maaperälle toisen maailmansodan alkuvaiheessa syyskuussa 1939. Vastauksena saksalaisten hyökkäykselle Puolaan Ranska julisti sodan Saksalle 3. syyskuuta ja hyökkäsi Saarinmaalle 7. syyskuuta 40 divisioonan voimin. Ranskalaiset valtasivat useita kyliä alueelta ja etenivät vahvasti miinoitettuun Warndtin metsään. Kyseessä oli ensimmäinen kerta, kun liittoutuneiden joukot hyökkäsivät Saksan maaperälle sodan aikana. Hyökkäys päättyi 16. syyskuuta 1939 ranskalaisjoukkojen vetäydyttyä alueelta. Ranskalaiset eivät päässeet tavoitteeseensa eli Siegfried-linjalle. Taistelu ei vaikuttanut merkittävästi saksalaisten etenemiseen Puolassa. Ranskalaiset vetäytyivät lopulta Maginot-linjalle aloittaen valesodan.


title: Jalkapallon naisten SM-sarjakausi 1996

text: Jalkapallon naisten SM-sarjakausi 1996 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Puistolan Urheilijat Helsingistä ja pronssia Tampereen Ilves.


title: Jalkapallon naisten SM-sarjakausi 1996

text: Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan Ykkösen kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan Ykköseen.


title: Jalkapallon naisten SM-sarjakausi 1996

text: 13 maalia


title: Jalkapallon naisten SM-sarjakausi 1996

text: 11 maalia


title: Jalkapallon naisten SM-sarjakausi 1996

text: 10 maalia


title: Jalkapallon naisten SM-sarjakausi 1996

text: 9 maalia


title: Jalkapallon naisten SM-sarjakausi 1996

text: 8 maalia


title: Jalkapallon naisten SM-sarjakausi 1996

text: 7 maalia


title: Panssaridivisioona Kempf

text: Panssaridivisioona Kempf oli kenraali Werner Kempfin mukaan nimetty Saksan maavoimien panssariyhtymä toisen maailmansodan alussa.


title: Panssaridivisioona Kempf

text: Wehrkreis V perusti 10. marraskuuta 1938 Stuttgartissa 4. panssariprikaatin esikunnan. Prikaatiin liitettiin panssarirykmentit 7 ja 8. Prikaatin esikunnasta muodostettiin elokuun puolivälissä 1939 panssaridivisioona Kempfin esikunta, jonka tehtävänä oli johtaa panssariosasto Ostpreussenia ().


title: Panssaridivisioona Kempf

text: Divisoona perustettiin varsinaisesti 10. elokuuta 1939 Itä-Preussissa. Divisioona osallistui Puolan sotaan. Se taisteli ainoastaan Varsovan pohjoispuolella ollutta Modlinin armeijaa vastaan. Divisioona lakkautettiin Puolan sodan voitonparaatin jälkeen 7. lokakuuta 1939. 4. panssariprikaati liitettiin perustettavaan 10. panssaridivisioonaan. Moottoroitu SS-rykmentti Deutschland laajennettiin SS-divisioona Das Reichiksi.


title: Waren (Müritz)

text: Waren (Müritz) (myös Waren an der Müritz) on kaupunki Mecklenburg-Etu-Pommerin osavaltiossa Koillis-Saksassa. Se oli ennen Müritzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 21 074 vuonna 2012. Kaupunki sijaitsee Müritz-järven rannalla.


title: Waren (Müritz)

text: Paikannimi on kirjoitettu aiemmin muodoissa "Wahren", "Warne" tai latinaksi "Warnae". Nykyinen nimimuoto "Waren (Müritz)" on vuodelta 1914.


title: Waren (Müritz)

text: Kaupungista on peräisin suomalainen Wahren-aatelissuku.


title: Jalkapallon naisten SM-sarjakausi 1994

text: Jalkapallon naisten SM-sarjakausi 1994 oli Suomen naisten jalkapallon korkeimman sarjatason kausi. Mestaruuden voitti Malmin Palloseura Helsingistä, hopeaa Turun Pyrkivä ja pronssia Helsingin Jalkapalloklubi.